hotchpotch/miracl-hf-unified huggingface dataset:
ทาร์จังจ้าวป่า
ทาร์จังจ้าวป่า () เป็นหนังสือการ์ตูน หรือ มังงะ และ อนิเมะ โดย Masaya Tokuhiro ฉบับหนังสือการ์ตูน โดยจัดพิมพ์ในปี พ.ศ. 2541-2533 และ หนังสือการ์ตูน ฉบับ New Jungle King Tar-chanโดยจัดพิมพ์ในปี พ.ศ. 2533-2538 ส่วนในฉบับอนิเมะ เริ่มออกในปี พ.ศ. 2536-2537
มังงะทาร์จังจ้าวป่า เริ่มเขียนครั้งแรกในชื่อ "ทาร์ซัง" เป็นเรื่องสั้นขนาด 7 หน้า ตีพิมพ์ในโชเน็นจัมป์ ฉบับพิเศษเมื่อปี พ.ศ. 2529 เนื้อหาล้อเลียนเรื่องทาร์ซาน
ทาร์จังจ้าวป่าฉบับหนังสือการ์ตูน หรือ มังงะ ในประเทศไทยนั้น ไม่ทราบเจ้าของลิขสิทธิ์แน่ชัดแต่น่าจะเป็นของ NED Comicsส่วนฉบับการ์ตูนแอนิเมชันก็ไม่ทราบเจ้าของลิขสิทธิ์แน่ชัดเช่นกัน ช่วงแรกบริษัท GM เคยเป็นผู้จัดจำหน่ายในประเทศไทย โดยใช้ชื่อเรื่องว่า "จ้าวป่า ทาร์จัง" และในราวปี พ.ศ. 2550 บริษัท Elephant Media Link เป็นผู้จัดจำหน่ายในประเทศไทย โดยใช้ชื่อเรื่องว่า "ทาซาน เจ้าแห่งป่า"
ทาร์จังจ้าวป่า ถือเป็นการ์ตูนคลาสสิกเรื่องหนึ่งในสมัยที่หนังสือการ์ตูนญี่ปุ่นแพร่หลายในประเทศไทย โดยตัวละคร ทาร์จัง พระเอกของเรื่องได้ถูกนำไปเป็นหนึ่งในคำถามของ รายการแฟนพันธุ์แท้ ตอน การ์ตูนญี่ปุ่นยุคคลาสสิกอีกด้วย โดยผู้ตอบคือ จีระนันท์ จิระบุญยานนท์ สุดยอดแฟนพันธุ์แท้การ์ตูนญี่ปุ่นยุคคลาสสิก ครั้งที่ 1 ปี 2551 ​วันที่ 22 กุมภาพันธ์ 2551
เพลงปิด
เนื้อเพลงที่ใช้เปิดในอนิเมะของทาร์จังจ้าวป่าเป็นเพลงแรก ตั้งแต่ตอนที่ 1 ถึง 30 ก่อนจะเปลี่ยนเป็นเพลง mama I Love You (จะนำเพียงเนื้อร้องเฉพาะท่อนที่ปรากฏในเพลงเปิดเท่านั้น)
วัดศาลาลอย
วัดศาลาลอย ตั้งอยู่ที่จังหวัดนครราชสีมา เป็นวัดเก่าแก่ที่ท้าวสุรนารีสร้างขึ้นภายหลังจากรบชนะกองทัพของเจ้าอนุวงศ์ เมื่อปี พ.ศ. 2370 ซึ่งได้มีการสร้างอนุสาวรีย์ท้าวสุรนารี และอนุสรณ์สถานเจดีย์บรรจุอัฐิท้าวสุรนารีขึ้นภายในวัด ภายหลังที่ท่านได้ถึงแก่อสัญกรรมแล้ว จุดเด่นของวัดนี้ อยู่ที่อุโบสถหลังใหม่ ที่ได้รับรางวัลดีเด่นแนวบุกเบิกอาคารทางศาสนา จากสมาคมสถาปนิกสยามในพระบรมราชูปถัมภ์ปี พ.ศ. 2516 และรางวัลจากมูลนิธิเสฐียรโกเศศและนาคะประทีป ใช้วัสดุพื้นเมืองคือกระเบื้องดินเผาด่านเกวียนนำมาประดับตกแต่ง เช่น ผนังด้านหน้าอุโบสถเป็นภาพพุทธประวัติตอนมารผจญ ผนังด้านหลังเป็นภาพตอนพระเจ้าเปิดโลก ส่วนบานประตูเป็นโลหะลายนูน ภาพเล่าเรื่องมหาเวสสันดรชาดก (13 กัณฑ์) ภายในมีพระประธานปูนปั้นสีขาว ปางห้ามสมุทร เป็นพระพุทธรูปยืนประทับ ณ ประตูเมืองสังกัสนคร พระนามว่า"พระพุทธประพัฒน์สุนทรธรรมพิศาล ศาลาลอยพิมาลวรสันติสุขมุนินทร์" หน้าประตูอุโบสถมีปูนปั้นรูปท้าวสุรนารีนั่งพนมมือกลางสระน้ำ ตัวอุโบสถล้อมรอบด้วยกำแพงแก้วรูปเสมา สัญลักษณ์ของเมืองเสมาเดิม ด้านข้างมีสถูปขนาดเล็กซึ่งเคยใช้เป็นที่บรรจุอัฐิท้าวสุรนารี
วัดศาลาลอย เป็นสถานที่ศักดิ์สิทธิ์ที่ชาวโคราชเคารพนับถือเป็นอย่างมากเป็นเวลากว่า 200 ปี เมื่อครั้งท้าวสุรนารี หรือ ย่าโม เสร็จศึกสงครามจากทุ่งสัมฤทธิ์ ขณะยกทัพกลับเมืองนครราชสีมา ได้แวะพักบริเวณท่าตะโก และได้สั่งให้ทหารทำแพเป็นรูปศาลาเสี่ยงทายลอยไปตามลำตะคอง พร้อมตั้งจิตอธิฐาน หากแพรูปศาลานี้ ลอยไปติดอยู่ ณ ที่แห่งใด จะสร้างวัดไว้เป็นอนุสรณ์ ซึ่งแพได้ลอยไปติดอยู่ริมฝั่งขวาของลำตะคอง ซึ่งเป็นวัดร้าง จึงได้สร้างพระอุโบสถ เป็นวัดศาลาลอยในปัจจุบัน และยังเป็นที่บรรจุอัฐิท้าวสุรนารีภายในวัด ท่านได้นมัสการพระประธาน และพระบรมสารีริกธาตุของพระสัมมาสัมพุทธเจ้า ณ อุโบสถหลังเก่า พร้อมชมศิลปะประยุกต์ อุโบสถเรือสำเภาประดับด้วยกระเบื้องดินเผาด่านเกวียนด้วย วัดแห่งนี้จึงเป็นที่เคารพสักการะของชาวโคราชสืบมาจนถึงปัจจุบัน
วัดตั้งอยู่ด้านทิศตะวันออกเฉียงเหนือของตัวเมือง โดยแยกจากถนนรอบเมืองไป ประมาณ 500 เมตร วัดนี้ตั้งอยู่ติดกับลำตะคองซึ่งไหลพาดผ่านตอนเหนือของตัวเมืองไปลงสู่แม่น้ำมูล
ฟรานเซส แชนด์ คีดด์
ฟรานเซส รูธ แชนด์ คีดด์ (; สกุลเดิม โรช และเคยเป็นดำรงตำแหน่ง "ไวเคานเตสอัลธอร์พ") (20 มกราคม พ.ศ. 2479 - 3 มิถุนายน พ.ศ. 2547) เกิดที่พาร์กเฮาส์ นอร์ฟอล์ค เป็นภรรยาคนแรกของจอห์น สเปนเซอร์, เอิร์ลสเปนเซอร์ที่ 8 และมารดาของไดอานา เจ้าหญิงแห่งเวลส์ หลังจากประสบปัญหาชีวิตสมรสล้มเหลวถึงสองครั้ง และการเสียชีวิตของ จอห์น ลูกชายคนแรกในวัยทารก และไดอานา เจ้าหญิงแห่งเวลส์ ลูกสาวคนเล็กจากอุบัติเหตุ ในบั้นปลายชีวิตฟรานเซสได้เปลี่ยนศาสนาเป็นนิกายโรมันคาทอลิกและอุทิศตนให้กับงานสาธารณกุศล
ฟรานเซสเป็นบุตรีของ เอ็ดมุนด์ ร็อช บารอนเฟอร์มอยที่ 4 ผู้เป็นพระสหายของสมเด็จพระเจ้าจอร์จที่ 6 มารดาของเธอคือ รูธ โรช บารอนเนสเฟอร์มอย นางสนองพระโอษฐ์ของสมเด็จพระราชินีเอลิซาเบธ ]
ฟรานเซสเสียชีวิตในวันที่ 3 มิถุนายน พ.ศ. 2547 หลังล้มป่วยนานหลายเดือนด้วยโรคพาร์กินสันและมะเร็งในสมอง
เจน เฟลโลวส์
ซินเธีย เจน สเปนเซอร์ บารอนเนสเฟลโลวส์ (เกิด 11 กุมภาพันธ์ 2500) เป็นลูกสาวคนที่สองของ จอห์น สเปนเซอร์ เอิร์ลสเปนเซอร์ที่ 8 กับ ดิออนูเรเบิล ฟรานเซส ร็อฌ และเป็นพี่สาวคนที่สองของไดอานา เจ้าหญิงแห่งเวลส์
ชาลส์ สเปนเซอร์
ชาร์ลส์ เอ็ดเวิร์ด มัวริซ สเปนเซอร์, เอิร์ลสเปนเซอร์ที่ 9 (เกิด 20 พฤษภาคม 2507) เป็นขุนนางชาวอังกฤษและน้องชายของไดอานา เจ้าหญิงแห่งเวลส์ผู้ล่วงลับ ไดอานา เจ้าหญิงแห่งเวลส์ เขามีอาชีพเป็นนักเขียน, นักหนังสือพิมพ์ และผู้ประกาศข่าว
คาเซมารุ อิจิโรตะ
คาเซมารุ อิจิโรตะ () เป็นตัวละครในเกมอินาสึมะอีเลฟเวน
สมาชิกของทีมไรมง ใส่เลื้อหมายเลข 2 เป็นนักเรียนชั้นมัธยมปีที่ 2 ในอดีตเคยเป็นนักกีฬาของชมรมกรีฑา แต่กลับมีความสนใจเรื่องของกีฬาฟุตบอลอย่างมากจึงทำให้เข้าร่วมทีมไรมงซึ่ง มาสมัครในช่วงที่เทย์โคคุมาปรากฏตัวครั้งแรก จึงทำให้เป็นตัวเสริมของทีม ซึ่งจริงๆแล้วคาเซมารุมีความฝันจะลงแข่งกับนักเตะทีมฟุตบอลที่มีฝีมือดี มีความสามารถใช้พลังความเร็วเป็นหลัก
คาเซมารุ ได้เข้าร่วมชมรมฟุตบอลไรมงถูกชักชวนโดยเอนโดและมีความสนใจเกี่ยวกับกีฬาฟุตบอลอย่างมากจึงทำให้เข้าร่วมทีม เพื่อแข่งขันกับโรงเรียนต่างๆในศึกฟุตบอลฟรอนเทียร์
คาเซมารุ ได้เข้าร่วมอินาสึมะคาราวานเพื่อต่อกรกับโรงเรียนเอเลียร่วมกับเอนโด แต่สุดท้ายต้องถอนตัวเนื่องจากมีพลังที่ไม่เพียงพอและไม่คิดที่จะต่อสู้กับโรงเรียนเอเลียที่มีพลังมากกว่าตน แต่ได้กลับมาอีกครั้งในฐานะของกัปตันทีมดาร์คเอมเพอเรอร์ส แต่ด้วยมิตรภาพของเอนโดทำให้หลุดพ้นจากพลังหินเอเลียของโรงเรียนเอเลียไปในที่สุด
หลังจากศึกโรงเรียนเอเลียคาเซมารุได้รับถูกเลือกเป็นตัวแทนญี่ปุ่นโดยอยู่ทีม B และผ่านการคัดเลือกตัวแทน 16 คนทีมชาติญี่ปุ่น โดยคาเซมารุมีบทบาทการเล่นตำแหน่งกองหลังและกองกลาง
หลังจากเวลา 10 ปีผ่านไปคาเซมารุเป็นนักเตะระดับโปรลีกเช่นเดียวกันกับโกเอนจิ และเป็นหนึ่งในผู้ที่ช่วยเหลือทีมชมรมฟุตบอลไรมงที่ไปเกาะก็อดเอเดน
รางวัลไนน์เอ็นเตอร์เทน อวอร์ดส์ ครั้งที่ 4
รางวัลไนน์เอ็นเตอร์เทน อวอร์ดส์ ครั้งที่ 4 ประจำปี พ.ศ. 2553 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย จัดขึ้นในวันที่ 17 มีนาคม พ.ศ. 2554 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
ปลาอินซีเน็ตยักษ์
ปลาอินซีเน็ตยักษ์ หรือ ปลาอินซีเน็ตลาย (, , ) เป็นปลาน้ำจืดชนิดหนึ่ง มีชื่อวิทยาศาสตร์ว่า "Prochilodus lineatus" อยู่ในวงศ์ปลาอินซีเน็ต (Prochilodontidae)
มีรูปร่างคล้ายกับปลาในสกุล "Prochilodus" ทั่วไป แต่มีลายขวางเป็นบั้ง ๆ ตลอดทั้งตัว ในปลาที่มีขนาดเล็ก ลำตัวมีเกล็ดขนาดเล็กสีเทาอมเขียว ส่วนท้องมีสีขาว เป็นปลาที่จัดได้ว่ามีขนาดใหญ่ที่สุดในสกุลและวงศ์นี้ โดยโตเต็มที่ยาวได้ถึง 80 เซนติเมตร แต่มีความยาวโดยเฉลี่ยประมาณ 50-60 เซนติเมตร น้ำหนักหนักได้ถึง 6 กิโลกรัม และแสดงลักษณะเด่นชัดของปลาที่โตเต็มวัยเมื่อมีความยาวได้ 30 เซนติเมตร
พบกระจายพันธุ์ในแม่น้ำปารานาในประเทศบราซิล มีพฤติกรรมชอบอาศัยอยู่ในน้ำลึกโดยดูดกินอินทรียวัตถุบริเวณพื้นน้ำเป็นอาหาร อพยพเข้าสู่แหล่งน้ำที่มีอุณหภูมิอบอุ่นเพื่อผสมพันธุ์และวางไข่ในช่วงฤดูใบไม้ผลิ ตัวผู้มีรูปร่างผอมบางกว่าตัวเมีย นับเป็นปลาเศรษฐกิจที่มีความสำคัญมากชนิดหนึ่งในภูมิภาคนี้ เพราะใช้บริโภคเป็นจำนวนมากในปี ๆ หนึ่ง เป็นน้ำหนักหลายพันตัน
นอกจากนี้แล้วยังนิยมตกกันเป็นเกมกีฬา และเลี้ยงกันเป็นปลาสวยงามด้วย ซึ่งนับได้ว่าเป็นปลาที่มีราคาค่อนข้างสูง เนื่องจากหาได้ยาก
รุกเก็ล
รุกเก็ล () เป็นเทศบาล () หนึ่งจาก 11 เทศบาลของประเทศลิกเตนสไตน์ ตั้งอยู่เหนือสุดของประเทศในเขตเลือกตั้งตอนล่าง () และยังอยู่บนจุดต่ำสุดของประเทศที่ประมาณ 430 เมตรจากระดับน้ำทะเล มีประชากร 1,976 คน เมื่อ ค.ศ. 2010 ในขณะที่ประเทศลิกเตนสไตน์ถูกรู้จักในฐานะประเทศที่มีภูเขาอยู่ทุกหนแห่ง แต่เขตรุกเก็ลกลับเป็นเขตที่ตั้งอยู่บนพื้นราบขนาดใหญ่ โดยมีแม่น้ำไรน์ไหลผ่าน นอกจากนี้อาณาเขตของเทศบาลรุกเก็ลยังติดกับประเทศออสเตรียและสวิตเซอร์แลนด์ และยังเป็นเขตที่ชายแดนทั้งสามประเทศมาบรรจบกัน
อิกทิโอซอรัส
อิกทิโอซอรัส (; Ichthyo = ปลา, saurus = กิ้งก่า)เป็นสัตว์เลื้อยคลานทะเลในวงศ์อิกทิโอซอร์ ชื่อของมันหมายถึง กิ้งก่าปลาอิกทิโอซอรัส ถูกตั้งชื่อโดย De la Beche และ Conybeare ในปี ค.ศ.1821 มันอยู่ในทะเลร่วมกับสัตว์ทะเลอื่น ๆ เช่น
โรเมลลีโอซอรัส ที่เป็นผู้ล่าในตระกูลไพลโอซอร์ อิกทิโอซอรัสอาศัยอยู่ในยุคจูแรสซิก ที่ทวีปยุโรป เช่นเบลเยียม อังกฤษ สวิตเซอร์แลนด์อิกทิโอซอรัสมีความยาวประมาณ 2 เมตร ล่าปลาและปลาหมึกเป็นอาหารอิกทิโอซอร์ชนิดสุดท้ายอยู่ในยุคครีเทเชียส 
ชื่อ สเต็นนอปทีรีเจียส ที่มีการค้นพบเซลล์สีในตัวของมันทำให้รู้ว่ามันมีสีน้ำตาลแดง
นอกจากนี้ยังมีอิกทิโอซอร์อีกหลายชนิดในยุคจูแรสซิก เช่น เท็มโนดอนโตซอรัสซึ่งมีดวงตาขนาดใหญ่
เช็ลเลินแบร์ค
เช็ลเลินแบร์ค () เป็นเทศบาล () หนึ่งจาก 11 เทศบาลของประเทศลิกเตนสไตน์ ตั้งอยู่ทางตอนเหนือของประเทศ จัดอยู่ในเขตเลือกตั้งตอนล่าง () พื้นที่ส่วนใหญ่เป็นที่ราบและนอกนั้นเป็นเนินเขา มีแม่น้ำไรน์ไหลผ่าน เช็ลเลินแบร์คมีประชากรทั้งสิ้น 1,024 คน เมื่อ ค.ศ. 2010 ในพื้นที่ 3.5 ตารางกิโลเมตร ในอดีตเคยเป็นชุมชนของชาวเคลต์ และได้เป็นส่วนหนึ่งของจังหวัดรีเชียของจักรวรรดิโรมัน ต่อมาถูกซื้อโดยเคาน์แห่งวาดุซในปี ค.ศ. 1437 และกลายเป็นส่วนหนึ่งของจักรวรรดิออสเตรีย นับจากนั้นมาพื้นที่แห่งนี้ถูกซื้อและขายให้กับเคานต์หลายราชวงศ์ สุดท้ายถูกขายให้กับราชวงศ์ลิกเตนสไตน์ โดยโยฮันน์ที่ 1 โยเซฟ เจ้าชายแห่งลิกเตนสไตน์ได้ซื้อมาในปี ค.ศ. 1719 และนำไปรวมกับวาดุซ ตั้งเป็นลิกเตนสไตน์ขึ้นมา
เซียนนา มิลเลอร์
เซียนนา โรส มิลเลอร์ () เกิดวันที่ 28 ธันวาคม ค.ศ. 1981 เป็นนักแสดง นางแบบ และแฟชันดีไซเนอร์ เป็นที่รู้จักจากบทบาทในเรื่อง "Layer Cake", "Alfie", "Factory Girl", "The Edge of Love" และ ""
โรงเรียนละหานทรายรัชดาภิเษก
โรงเรียนละหานทรายรัชดาภิเษก เป็นโรงเรียนมัธยมศึกษาในบุรีรัมย์ ตั้งอยู่ในเขตเทศบาลตำบลละหานทราย อำเภอละหานทราย 
จังหวัดบุรีรัมย์ ติดทางหลวงสาย ละหานทราย - บ้านกรวด ห่างจากตัวจังหวัดบุรีรัมย์ 100 กิโลเมตร
โรงเรียนละหานทรายรัชดาภิเษก ตั้งขึ้นเมื่อปีการศึกษา 2514 ในวโรกาสพระราชพิธีรัชดาภิเษก 
อันเป็นมหามงคลสมัยที่พระบาทสมเด็จพระเจ้าอยู่หัวภูมิพลอดุลยเดชมหาราช เสด็จเถลิงถวัลย์ราชสมบัติ 
ครบรอบปีที่ 25 ในวันที่ 9 มิถุนายน 2514 ซึ่งกระทรวงศึกษาธิการได้ประกาศจัดตั้งโรงเรียนขึ้น 
เพื่อเป็นการเฉลิมพระเกียรติ จำนวน 9 โรงเรียนขึ้น เพื่อเป็นการ เฉลิมพระเกียรติ จำนวน 9 โรงเรียน 
ตั้งอยู่ในทิศต่างๆ ทั้ง 8 ทิศ
ธีราทร บุญมาทัน
สิบตำรวจตรี ธีราทร บุญมาทัน (ชื่อเล่น: อุ้ม; เกิดวันที่ 6 กุมภาพันธ์ พ.ศ. 2533) เป็นนักฟุตบอลอาชีพชาวไทย ปัจจุบันเล่นให้กับวิสเซล โคเบะ ในการแข่งขัน เจ1ลีก ของประเทศญี่ปุ่น ซึ่งเป็นยืมตัวมาจากเมืองทอง ยูไนเต็ด โดยธีราทรเล่นในตำแหน่งแบ็กซ้าย
ธีราทรเป็นผู้เล่นในตำแหน่งแบ็คซ้ายที่ถูกยกย่องว่าดีที่สุดในไทยเวลานี้ โดยราวกลางเดือนพฤศจิกายน พ.ศ. 2554 จากการแข่งขันฟุตบอลโลกรอบคัดเลือก 2014 โซนเอเชีย ระหว่างทีมชาติไทยกับทีมชาติซาอุดิอาระเบีย ซึ่งเขาได้รับใบแดงให้ออกจากสนาม และในไม่กี่วัน ในการแข่งขันซีเกมส์ครั้งที่ 26 ระหว่างทีมชาติไทย พบกับทีมชาติอินโดนีเซีย ธีราทรซึ่งถูกเรียกเข้าติดทีมชุดซีเกมส์ หลังตกรอบคัดเลือกฟุตบอลโลก ก็ได้รับใบแดงอีกครั้งแต่เขาก็สามารถกับมาเล่นทีมชาติได้ในปัจจุบัน
หลังจากนั้นในวันที่ 1 ธันวาคม ปีเดียวกัน ธีราทรซึ่งลงเล่นให้บุรีรัมย์ในไทยลีก ใช้เท้าเหยียบเข้าที่ท้องของคู่แข่ง ระหว่างพบกับสโมสรฟุตบอลโอสถสภา เอ็ม–150 สระบุรี ต่อมาเมื่อวันที่ 9-21 กุมภาพันธ์ พ.ศ. 2555 ธีราทรเข้าพิธีอุปสมบทที่วัดบัวขวัญ จังหวัดนนทบุรี เพื่อตอบแทนบุญคุณบิดามารดา รวมทั้งเพื่อสงบจิตใจจากเหตุการณ์ที่ผ่านมา นอกจากนี้เขายังเคยได้รับเลือกจากเกียรติศักดิ์ เสนาเมืองให้เป็นกัปตันทีมชาติชุดใหญ่เมื่อนัดเจอกับไต้หวัน และเขาเป็นที่โด่งดังในระดับเอเชียว่าเป็น 'อีซ้ายมหัศจรรย์'
วันที่ 11 พฤษภาคม 2559 แฟนเพจอย่างเป็นทางการของสโมสรฟุตบอล บุรีรัมย์ ยูไนเต็ด เปิดเผยแถลงข่าวการขาย ธีราทร บุญมาทัน ให้กับทีมร่วมลีกอย่าง เอสซีจี เมืองทอง ยูไนเต็ด หลังจากที่ก่อนหน้านี้มีข้อเสนอซื้อจากหลายทีม ซึ่งเขาจะสามารถเริ่มประเดิมลงสนามให้กับต้นสังกัดใหม่ได้ในช่วงเลกที่สองของฟุตบอลไทยลีก 2559
พระราชทาน ประเภท ก 2559
เมืองทอง ยูไนเต็ด
ฟาบีโอ กวาลยาเรลลา
ฟาบีโอ กวาลยาเรลลา () เกิดเมื่อวันที่ 31 มกราคม ค.ศ. 1983 เป็นนักฟุตบอลชาวอิตาลี เล่นในตำแหน่งกองหน้าตัวเป้า สโมสรฟุตบอลยูเวนตุสในเซเรียอา และฟุตบอลทีมชาติอิตาลี เขาเป็นที่รู้จักในฐานะผู้ทำประตูอันเหลือเชื่อจากมุมไม่ปกติ ที่มักจะสร้างความประหลาดใจให้กับผู้รักษาประตู
มะเร็งปอด
โรคมะเร็งปอด () เป็นโรคซึ่งมีการเจริญของเซลล์ในเนื้อเยื่อปอดอย่างควบคุมไม่ได้ การเจริญนี้นำไปสู่การแพร่กระจาย มีการรุกรานเข้าไปในเนื้อเยื่อข้างเคียงและแทรกซึมเข้าไปในอวัยวะนอกปอด มะเร็งปอดส่วนใหญ่เป็นมะเร็งชนิดเยื่อบุ เจริญมาจากเซลล์เนื้อเยื่อบุผิว มะเร็งปอดเป็นสาเหตุการตายของผู้เสียชีวิต 1.3 ล้านรายทั่วโลกใน ค.ศ. 2004 และเป็นสาเหตุของการเสียชีวิตจากมะเร็งมากที่สุดทั้งในชายและหญิง อาการที่พบบ่อยที่สุดคืออาการเหนื่อย ไอ รวมถึงไอเป็นเลือด และน้ำหนักลด
มะเร็งปอดแบ่งชนิดหลักๆ ออกเป็น"มะเร็งปอดชนิดสมอลล์เซลล์"และ"ชนิดไม่ใช่สมอลล์เซลล์" การจำแนกด้วยวิธีการนี้เนื่องจากวิธีการรักษาต่างกัน มะเร็งปอดชนิดไม่ใช่สมอลล์เซลล์ (NSCLC) บางครั้งรักษาด้วยการผ่าตัด ในขณะที่มะเร็งปอดชนิดสมอลล์เซลล์ (SCLC) ส่วนใหญ่ตอบสนองดีต่อการรักษาด้วยเคมีบำบัดและรังสีรักษา สาเหตุส่วนใหญ่ของมะเร็งปอดคือการสูบบุหรี่เป็นเวลานาน ส่วนมะเร็งปอดในผู้ที่ไม่ได้สูบบุหรี่ซึ่งนับเป็นผู้ป่วย 15% นั้นส่วนใหญ่เกิดจากหลายปัจจัย ประกอบด้วยปัจจัยทางพันธุกรรม ก๊าซเรดอน แร่ใยหิน และมลพิษทางอากาศ รวมถึงการสูบบุหรี่มือสองด้วย
ผู้ป่วยส่วนใหญ่มีอาการไอ (รวมทั้งไอเป็นเลือด) , น้ำหนักลด และหายใจลำบาก อาจตรวจพบได้จากการถ่ายภาพรังสีทรวงอกและการทำซีทีสแกน การยืนยันการวินิจฉัยทำโดยการตัดชิ้นเนื้อออกตรวจ ส่วนใหญ่ทำโดยส่องกล้องหลอดลมเพื่อเก็บชิ้นเนื้อหรือการเจาะชิ้นเนื้อโดยใช้ผลตรวจซีทีช่วยนำทาง การรักษาและพยากรณ์โรคขึ้นกับชนิดของเนื้อเยื่อมะเร็ง ระยะของโรค และระดับความสามารถของผู้ป่วย วิธีการรักษาที่อาจเป็นได้ได้แก่การผ่าตัด เคมีบำบัด และรังสีรักษา อัตราการรอดชีวิตนั้นแตกต่างกันออกไปขึ้นกับระยะ สุขภาพโดยรวม และปัจจัยอื่นๆ ทั้งนี้อัตราการรอดชีวิตที่ห้าปีของผู้ป่วยมะเร็งปอดโดยรวมๆ อยู่ที่ 14%
รอบประจำเดือน
รอบประจำเดือน () เป็นการเปลี่ยนแปลงทางสรีรวิทยาที่เกิดในลิงเพศเมียและมนุษย์เพศหญิง ส่วนการมีเลือดประจำเดือนเกิดในมนุษย์และสัตว์บางชนิดเช่นชิมแปนซี สัตว์เพศเมียชนิดอื่นที่มีการเปลี่ยนแปลงอาจไม่มีเลือดประจำเดือนเนื่องจากผนังมดลูกชั้นในถูกดูดซึมกลับไปจนหมด บทความนี้จะเน้นที่รอบประจำเดือนของมนุษย์
รอบประจำเดือนเกิดขึ้นภายใต้การควบคุมของระบบต่อมไร้ท่อ เป็นสิ่งจำเป็นในการสืบพันธุ์ ส่วนใหญ่แบ่งเป็นสามระยะ ได้แก่ระยะฟอลลิเคิล ระยะตกไข่ และระยะลูเทียล หรือแบ่งเป็นระยะมีประจำเดือน ระยะเจริญ และระยะหลั่งสาร การนับรอบประจำเดือนเริ่มที่วันแรกของการมีเลือดประจำเดือน การคุมกำเนิดด้วยฮอร์โมนวิธีต่างๆ จะทำให้มีการเปลี่ยนแปลงของระดับฮอร์โมนที่ควบคุมประจำเดือน ซึ่งเป็นผลที่ตั้งใจให้มีการคุมกำเนิด
เมื่อระดับฮอร์โมนเอสโตรเจนค่อยๆ เพิ่มขึ้นในระยะฟอลลิคูลาร์ การมีเลือดประจำเดือนจะค่อยๆ น้อยลงจนหยุด เยื่อบุมดลูกค่อยๆ หนาตัวขึ้น ฟอลลิเคิลในรังไข่เริ่มเจริญภายใต้การทำงานประสานกันที่ซับซ้อนของฮอร์โมนหลายตัว เมื่อเวลาผ่านไปฟอลลิเคิลอันหนึ่งจะกลายเป็นฟอลลิเคิลเด่น โดยฟอลลิเคิลอื่นที่เจริญมาพร้อมกันจะฝ่อและตายไป เมื่อถึงช่วงประมาณกลางรอบเดือน หลังจากมีการเพิ่มสูงขึ้นของระดับ LH อย่างรวดเร็ว 24-36 ชั่วโมง ฟอลลิเคิลหลักจะปล่อยไข่ออกมาเกิดเป็นการตกไข่ หลังจากมีการตกไข่ ไข่นี้จะมีอายุไม่เกิน 24 ชั่วโมงหากไม่ได้รับการปฏิสนธิ ในขณะที่ส่วนที่เหลืออยู่ของฟอลลิเคิลหลักจะเปลี่ยนเป็นคอร์ปัสลูเทียม ทำหน้าที่สร้างโปรเจสเทอโรน โปรเจสเทอโรนจะทำให้เยื่อบุมดลูกมีการเปลี่ยนแปลงไปเพื่อรองรับการฝังตัวของตัวอ่อนเพื่อให้เกิดการตั้งครรภ์ หากไม่เกิดการฝังตัวภายใน 2 สัปดาห์ คอร์ปัสลูเทียมจะสลายไปทำให้มีระดับฮอร์โมนเอสโตรเจนและโปรเจสเทอโรนลดลงอย่างรวดเร็ว เยื่อบุมดลูกจึงสลายออกมาเกิดเป็นประจำเดือน
ในรอบเดือนนั้นร่างกายจะมีการเปลี่ยนแปลงทั้งในระบบสืบพันธุ์และอวัยวะอื่นๆ ทำให้มีการคัดตึงเต้านมหรืออารมณ์เปลี่ยนแปลงได้เป็นอาทิ การเริ่มแรกมีระดูมักเกิดที่อายุ 12 ปี เมื่อหมดระยะเจริญพันธุ์แล้วจะเข้าสู่วัยหมดระดู ส่วนใหญ่เกิดที่อายุ 45-55 ปี
เต่าซูลคาต้า
เต่าซูลคาต้า หรือ เต่าเดือยแอฟริกัน () เป็นเต่าบกชนิดหนึ่ง ที่มีชื่อวิทยาศาสตร์ว่า "Geochelone sulcata"
จัดเป็นเต่าบกที่มีความใหญ่เป็นอันดับ 3 ของโลกรองมาจาก เต่ายักษ์กาลาปากอส ("G. nigra") และเต่าอัลดาบร้า ("Aldabrachelys gigantea") จัดเป็นเต่าที่มีลักษณะกระดองที่แบนราบ เมื่อยังอยู่ในวัยเล็กลำตัวมีสีขาวไปจนถึงสีน้ำตาลเหลือง เมื่อเข้าสู่วัยรุ่นและวัยเต็มวัยสีของกระดองจะพัฒนาเป็นสีน้ำตาลและสีเหลือง ขาทั้งสี่ข้างแข็งแรง โดยเฉพาะขาคู่หน้ามีเกล็ดขนาดใหญ่เห็นได้ชัดเจน
กระจายพันธุ์บริเวณพื้นที่แห้งแล้ง บริเวณขอบทะเลทรายซาฮาร่าตั้งแต่ประเทศมาลี, เซเนกัล ในแอฟริกาตะวันตกไปจนถึงเอธิโอเปีย
ขนาดเมื่อโตเต็มที่ยาวได้มากกว่า 36 นิ้ว น้ำหนักกว่า 100 กิโลกรัม มีอายุยาวกว่า 100 ปี
เป็นเต่าที่กินอาหารหลักได้หลากหลาย โดยมากเป็นหญ้า รวมถึงวัชพืชและผลไม้ชนิดต่าง ๆ รวมถึงพืชในทะเลทราย เช่น กระบองเพชร มีพฤติกรรมที่แตกต่างไปกวาเต่าบกชนิดอื่น ๆ คือ เดินเก่งและเดินได้เร็ว สามารถเดินหาอาหารกินได้วันละหลายชั่วโมง เต่าตัวผู้เมื่อสู่วัยเจริญพันธุ์เมื่ออายุได้ราว 5 ปี หรือมีความยาวประมาณ 15 นิ้ว ในส่วนตัวเมียจะเข้าสู่วัยเจริญพันธุ์เมื่ออายุได้ 7 ปี หรือมีความยาวประมาณ 17 นิ้ว ตัวผู้มีโคนหางที่ยาวกว่าตัวเมีย และมีกระดองบริเวณก้นเป็นรูปตัววี อีกทั้งกระดองใต้ท้องมีลักษณะโค้งเว้าเข้าไปด้านใน การสังเกตเพศเห็นได้เมื่อมีอายุได้ 3-4 ปี หรือมีความยาวประมาณ 1 ฟุต
มีฤดูผสมพันธุ์ในช่วงต้นฤดูร้อนจนถึงปลายฤดูฝน โดยใช้เวลาผสมพันธุ์นานราว 1 ชั่วโมง เต่าตัวเมียจะวางไข่หลังผสมพันธุ์แล้ว 1 เดือน โดยใช้ขาหลังขุดหลุม ซึ่งอาจมีหลายหลุมเพื่อหลอกสัตว์กินเนื้อชนิดอื่นที่จะมาขโมยไข่ วางไข่ครั้งละ 20-30 ฟอง โดยในแต่ละปีอาจวางไข่ได้ถึงครั้งละ 4-5 ครั้ง และมักจะวางไข่ในช่วงเวลาบ่ายไปจนถึงตอนเย็น ไข่ใช้เวลาฟักเป็นตัวประมาณ 90 วัน โดบใช้อุณหภูมิประมาณ 29-31 องศาเซลเซียส ความชื้นอยู่ที่ร้อยละ 75-85 ลูกเต่าเมื่อแรกฟักจะมีความยาวประมาณ 2 นิ้ว น้ำหนักประมาณ 20-30 กรัม และจะมีถุงไข่แดงติดตัวมาด้วย ซึ่งถุงไข่แดงนั้นจะให้พลังงานแทนอาหาร ใช้เวลานานประมาณหนึ่งสัปดาห์ ถุงไข่แดงนี้จึงจะยุบไป
ปัจจุบัน เต่าซูลคาค้าเป็นเต่าบกอีกชนิดหนึ่ง ที่นิยมเลี้ยงกันเป็นสัตว์เลี้ยง และสามารถเพาะขยายพันธุ์ในที่เลี้ยงได้แล้ว รวมถึงในประเทศไทยด้วย
ความรู้เรื่องเต่าบก เต่าซูคาต้า
สมบัติ ยะสินธุ์
นายสมบัติ ยะสินธุ์ สมาชิกสภาผู้แทนราษฎร จังหวัดแม่ฮ่องสอน สังกัดพรรคประชาธิปัตย์ เป็นสมาชิกสภาผู้แทนราษฎรเพียงคนเดียวในเขตภาคเหนือตอนบน 9 จังหวัด ที่ไม่ได้สังกัดพรรคเพื่อไทย ซึ่งพื้นที่ดังกล่าวเป็นฐานเสียงสำคัญของกลุ่มผู้สนับสนุน พ.ต.ท.ทักษิณ ชินวัตร และพรรคเพื่อไทย
สมบัติ ยะสินธุ์ เกิดเมื่อวันที่ 16 กุมภาพันธ์ พ.ศ. 2508 ในครอบครัวของเกษตรกร เป็นบุตรของนายบุญทรัพย์ และนางเกี๋ยงคำ ยะสินธุ์ จบการศึกษาชั้นมัธยมศึกษาตอนปลาย จากโรงเรียนวิมุตยารามพิทยากร ระดับปริญญาตรี สาขาบริหารงานบุคคล จากมหาวิทยาลัยพายัพ และปริญญาโท สาขาบริหารธุรกิจ จากมหาวิทยาลัยเชียงใหม่
ชีวิตส่วนตัวได้สมรสกับนางพรทิพย์ ยะสินธุ์ มีบุตร 4 คน คือ นายกรินทร์ ยะสินธุ์ นายกษิดิศ ยะสินธุ์ ด.ช.กษิดิ์เดช ยะสินธุ์ และ ด.ช.กฤติเดช ยะสินธุ์
สมบัติ ยะสินธุ์ เคยเป็นสมาชิกสภาองค์การบริหารส่วนจังหวัดแม่ฮ่องสอนหลายสมัย และได้รับตำแหน่งสูงสุดคือ รองนายกองค์การบริหารส่วนจังหวัดแม่ฮ่องสอน ต่อมาในการเลือกตั้ง พ.ศ. 2550 ได้ลงสมัคร ส.ส.ในพื้นที่จังหวัดแม่ฮ่องสอน และได้รับการเลือกตั้งเป็นสมาชิกสภาผู้แทนราษฎรเพียงคนเดียวของพรรคประชาธิปัตย์ ในเขตภาคเหนือตอนบน (ต่อมาในการเลือกตั้งซ่อม ได้มีสมาชิกเพิ่มขึ้นอีก 1 คน คือ ขยัน วิพรหมชัย)
ในการเลือกตั้ง พ.ศ. 2554 สมบัติ ยะสินธุ์ ได้ลงสมัครรับเลือกตั้งในพื้นที่เดิม สามารถเอาชนะอดีตสมาชิกสภาผู้แทนราษฎรอีก 3 คน คือ นายปัญญา จีนาคำ นายอดุลย์ วันไชยธนวงศ์ และนายสมบูรณ์ ไพรวัลย์ และเป็น ส.ส.เพียงคนเดียวในเขตพื้นที่ 9 จังหวัดภาคเหนือตอนบน ที่ไม่ได้สังกัดพรรคเพื่อไทย
โรคจิตเภท
โรคจิตเภท () เป็นความผิดปกติทางจิตอย่างหนึ่งซึ่งทำให้มีการแตกแยกของกระบวนการคิดและการตอบสนองทางอารมณ์ ส่วนใหญ่แสดงอาการเป็นหูแว่ว หวาดระแวง หลงผิดแบบแปลกประหลาด หรือมีการพูดและการคิดที่เสียโครงสร้าง และมักนำไปสู่การสูญเสียความสามารถในการเข้าสังคมหรือการประกอบอาชีพ มักเริ่มแสดงอาการในวัยผู้ใหญ่ตอนต้น โดยมีความชุกตลอดชีวิตอยู่ที่ประมาณ 0.3-0.7% การวินิจฉัยทำโดยการสังเกตพฤติกรรมและรายงานประสบการณ์ที่ได้จากตัวผู้ป่วยเอง
เชื่อกันว่าปัจจัยทางพันธุกรรม สิ่งแวดล้อมในวัยเด็ก ประสาทชีววิทยา ปัจจัยทางจิตใจ และกระบวนการทางสังคม เป็นปัจจัยที่สำคัญในการเกิดโรค ยาเสพติดและยาบางชนิดอาจเป็นสาเหตุหรือทำให้อาการแย่ลงได้ งานวิจัยในปัจจุบันเน้นไปทางบทบาทของประสาทชีววิทยา แม้จะยังไม่สามารถหาสาเหตุทางกายที่เป็นสาเหตุเดี่ยวๆ ของโรคได้ก็ตาม เนื่องจากโรคนี้มีการแสดงออกของอาการได้หลายรูปแบบ จึงยังเป็นที่ถกเถียงว่าคำวินิจฉัยโรคจิตเภทนี้เป็นโรคเพียงโรคเดียวหรือเป็นกลุ่มของโรคหลายๆ โรค ถึงแม้คำภาษาอังกฤษของ schizophrenia จะมาจากภาษากรีกที่แปลว่าการแบ่งแยกของจิตใจ แต่โรคนี้ไม่ใช่โรคที่ทำให้มีหลายบุคลิกอย่างที่สังคมบางส่วนเข้าใจ
แนวทางการรักษาในปัจจุบันคือการใช้ยาต้านโรคจิต ส่วนใหญ่ทำงานโดยยับยั้งผลของโดปามีน การใช้จิตบำบัดและการบำบัดการเข้าสังคมก็มีส่วนสำคัญในการรักษาผู้ป่วยจิตเภท ในกรณีป่วยรุนแรงจนมีความเสี่ยงที่จะเกิดอันตรายต่อตนเองและผู้อื่นอาจจำเป็นต้องได้รับการกักตัวไว้ในโรงพยาบาล อย่างไรก็ดีการนอนโรงพยาบาลในปัจจุบันใช้เวลาสั้นกว่าในสมัยก่อนมาก
เชื่อว่าโรคนี้มีผลต่อการรู้เป็นสำคัญ แต่หลายครั้งก็ทำให้เกิดปัญญาทางด้านพฤติกรรมและอารมณ์อย่างเรื้อรังได้ ผู้ป่วยจิตเภทมักมีโรคอื่นร่วมด้วย เช่นโรคซึมเศร้าและโรควิตกกังวล มีอัตราการใช้สารเสพติดรวมตลอดชีวิตถึง 50% ของผู้ป่วย ปัญหาทางสังคม เช่นการว่างงาน ความยากจน และไม่มีที่อยู่อาศัยนั้นพบได้บ่อย อายุขัยโดยเฉลี่ยของผู้ป่วยน้อยกว่าคนทั่วไปอยู่ 12-15 ปี ซึ่งเป็นผลจากปัญหาสุขภาพและอัตราการฆ่าตัวตายที่มากขึ้น (ประมาณ 5%)
กัมพรีน
กัมพรีน () เป็นเทศบาล () หนึ่งใน 11 เทศบาลของประเทศลิกเตนสไตน์ ตั้งอยู่ทางตอนเหนือของประเทศและอยู่ในเขตเลือกตั้งตอนล่าง () ติดกับประเทศสวิตเซอร์แลนด์โดยมีแม่น้ำไรน์แบ่งเขต เทศบาลกัมพรีนมีหมู่บ้าน 1 แห่งคือ เบ็นแดร์น (Bendern) ซึ่งเป็นหมู่บ้านแห่งหนึ่งของลิกเตนสไตน์ที่เก่าแก่ที่สุด ในหมู่บ้านยังมีโบสถ์เก่าแก่ที่สร้างตั้งแต่ปี ค.ศ. 1481 เพื่ออุทิศพระแม่มารี เทศบาลกัมพรีนยังเป็นที่ตั้งของสถาบันลิกเตนสไตน์อีกด้วย
เว็นทริคูลาร์ ฟิบริลเลชัน
เว็นทริคูลาร์ ฟิบริลเลชัน () หรือ หัวใจห้องล่างเต้นแผ่วระรัว เป็นภาวะซึ่งมีการหดตัวของกล้ามเนื้อหัวใจห้องล่างอย่างไม่สัมพันธ์กัน จึงเหมือนเป็นการเต้นแผ่วระรัวซึ่งไม่ทำให้เกิดการไหลเวียนของเลือด ไม่สามารถคลำชีพจรได้ เป็นภาวะหัวใจเต้นผิดจังหวะที่ยืนยันการวินิจฉัยได้ด้วยการตรวจคลื่นไฟฟ้าหัวใจเท่านั้น ถือเป็นภาวะฉุกเฉินทางการแพทย์ที่จำเป็นต้องได้รับการกู้ชีพทันทีเนื่องจากหากการเต้นแบบฟิบริลเลชันนี้ดำเนินไปอีกไม่กี่วินาทีอาจกลายเป็นหัวใจหยุดเต้นได้ ภาวะเช่นนี้ทำให้เกิดภาวะช็อคเหตุหัวใจ ไม่มีการไหลเวียนของเลือด และทำให้เสียชีวิตได้ภายในไม่กี่นาที หากได้รับการกู้ชีพขึ้นมาไม่ทันท่วงที ทำให้สมองขาดออกซิเจนเกินกว่าระยะเวลาหนึ่ง (ประมาณ 5 นาทีที่อุณหภูมิห้อง) อาจมีความเสียหายของสมองอย่างไม่สามารถทำให้กลับคืนเป็นปกติได้หรือถึงขั้นสมองตายได้
เอ็ชเชิน
เอ็ชเชิน () เป็นเทศบาล () หนึ่งใน 11 เทศบาลของประเทศลิกเตนสไตน์ ตั้งอยู่ทางตอนเหนือของประเทศ และอยู่ในเขตเลือกตั้งตอนล่าง () เทศบาลแห่งนี้มีประชากรทั้งสิ้น 4,204 คนในปี ค.ศ. 2010 บนพื้นที่ 10.3 ตารางกิโลเมตร เทศบาลเอ็ชเชินมีหมู่บ้าน 1 แห่ง มีชื่อว่า เน็นเดิลน์ (Nendeln)
โรคกล้ามเนื้ออ่อนแรงชนิดร้าย
โรคกล้ามเนื้ออ่อนแรงชนิดร้าย () เป็นโรคระบบประสาทและกล้ามเนื้อที่เกิดจากภูมิคุ้มกันทำร้ายตัวเองโรคหนึ่ง ทำให้มีอาการกล้ามเนื้ออ่อนแรงและอ่อนล้าขึ้นๆ ลงๆ สาเหตุเกิดจากร่างกายสร้างแอนติบอดีต่ออะซีทิลโคลีนรีเซพเตอร์ที่รอยต่อกล้ามเนื้อกับประสาทยับยั้งการกระตุ้นของอะซีทิลโคลีนในฐานะสารสื่อประสาท โรคนี้รักษาทางยาด้วยยาในกลุ่มโคลีนเอสเทอเรสอินฮิบิเตอร์หรือยาในกลุ่มยากดภูมิคุ้มกัน ในผู้ป่วยบางครั้งอาจรักษาด้วยการตัดเอาไทมัสออก อุบัติการณ์อยู่ที่ 3-30 รายต่อล้านและเริ่มพบมากขึ้นเนื่องจากเป็นที่รู้จักมากขึ้น โรคนี้ต้องแยกจากกลุ่มอาการกล้ามเนื้ออ่อนแรงแต่กำเนิดชนิดอื่นๆ ซึ่งอาจทำให้มีอาการคล้ายคลึงกันได้แต่ไม่สามารถรักษาได้ด้วยยากดภูมิคุ้มกัน
เมาเริน
เมาเริน () เป็นเทศบาล () หนึ่งใน 11 เทศบาลของประเทศลิกเตนสไตน์ ตั้งอยู่เหนือสุดของประเทศในเขตเลือกตั้งตอนล่าง () มีประชากร 3,959 คน เมื่อ ค.ศ. 2010 และมีหมู่บ้านหนึ่งแห่งคือ ชานวัลท์ (Schaanwald) จากหลักฐานเมื่อปี ค.ศ. 1178 บริเวณนี้ครั้งแรกเคยถูกเรียกว่า "มูรอน" (Muron) มาก่อน เทศบาลเมาเรินยังเป็นที่ตั้งของอนุสาวรีย์เพเทอร์ ไคเซอร์ (ค.ศ. 1793-1864) อาจารย์และนักประวัติศาสตร์ชาวลิกเตนสไตน์
เซอร์ไวเวอร์ซีรีส์ (1995)
เซอร์ไวเวอร์ซีรีส์ (1995) เป็นรายการ เพย์-เพอร์-วิว ของ WWF จัดในวันที่ 19 พฤศจิกายน พ.ศ. 2538 ณ USAir Arena Landover, Maryland สหรัฐอเมริกา โดยมีจำนวนผู้เข้าชมในสนามทั้งสิ้น 14,500 คน โดยมีนักมวยปล้ำจากสมาคมของ WWF
มนชนก แสงฉายเพียงเพ็ญ
มนชนก แสงฉายเพียงเพ็ญ หรือ โม เกิดเมื่อวันที่ 30 ธันวาคม พ.ศ. 2534 เป็นนักแสดงหญิงชาวไทย มีผลงานภาพยนตร์เรื่อง เลิฟจุลินทรีย์ รักมันใหญ่มาก เป็นนักแสดงในสังกัด เดอะ วัน เอ็นเตอร์ไพรส์ (เดิมชื่อ : เอ็กแซ็กท์) ปัจจุบันหมดสัญญากับต้นสังกัดแล้วและตัดสินใจเป็นนักแสดงอิสระ สำเร็จการศึกษาระดับประถมศึกษาจาก โรงเรียนพิชญศึกษา ระดับมัธยมศึกษาตอนปลายจาก โรงเรียนสวนกุหลาบวิทยาลัย นนทบุรี ปัจจุบันจบการศึกษาจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ | 2555 || ลิขิตฟ้าชะตาดิน || ดวงยิหวา
ชาน (ประเทศลิกเตนสไตน์)
ชาน () เป็นเทศบาล () หนึ่งใน 11 เทศบาลของประเทศลิกเตนสไตน์ ตั้งอยู่ตอนกลางของประเทศ เหนือเทศบาลวาดุซซึ่งเป็นเมืองหลวงของประเทศ และมีบางส่วนแยกอยู่ทางตะวันออกเฉียงใต้ เทศบาลชานอยู่ในเขตเลือกตั้งตอนบน () มีประชากร 5,799 คน เมื่อ ค.ศ. 2010 บนพื้นที่ 26.8 ตารางกิโลเมตร เป็นเทศบาลที่ใหญ่ที่สุดของประเทศในด้านประชากร อยู่ติดชายแดนประเทศสวิตเซอร์แลนด์ ซึ่งมีเมืองบุคส์ตั้งอยู่ฝั่งตรงข้ามแม่น้ำไรน์ที่เป็นเขตแบ่งทั้งสองประเทศ นอกจากนี้เทศบาลชานยังเป็นที่ตั้งของสำนักงานใหญ่บริษัทไอโวคลาร์ วีวาเดนท์ บริษัทผลิตฟันปลอมรายใหญ่ของโลก และบริษัทฮิลตี
เขตมิสซังท่าแร่-หนองแสง
เขตมิสซังท่าแร่-หนองแสง หรืออัครสังฆมณฑลท่าแร่-หนองแสง เป็นอัครมุขมณฑลโรมันคาทอลิกในประเทศไทย ครอบคลุมพื้นที่เขตปกครอง 8 จังหวัดในภาคตะวันออกเฉียงเหนือ ได้แก่ จังหวัดสกลนคร จังหวัดกาฬสินธุ์ จังหวัดนครพนม และจังหวัดมุกดาหาร มีอาสนวิหารอัครเทวดามีคาแอลเป็นอาสนวิหารประจำอัครมุขมณฑล และโบสถ์นักบุญอันนา หนองแสง เป็นรองอาสนวิหาร
สำนักมิสซังโรมันคาทอลิกส์ท่าแร่-หนองแสงตั้งอยู่ที่ 362 หมู่ 2 สกล-อุดร ต.ธาตุเชิงชุม อ.เมือง จ.สกลนคร 47000 ปัจจุบันมีพระคุณเจ้าหลุยส์ จำเนียร สันติสุขนิรันดร์ เป็นอัครมุขนายก
เขตมิสซังท่าแร่-หนองแสงมีต้นกำเนิดมาจากการที่คณะมิสซังต่างประเทศแห่งกรุงปารีสได้ส่งมิชชันนารีมาทำการประกาศข่าวดีที่ภาคอีสานมาตั้งแต่ปี ค.ศ. 1881 ต่อมาในปี ค.ศ. 1899 สมเด็จพระสันตะปาปาลีโอที่ 13 โปรดให้ตั้งมิสซังลาวเป็นเขตผู้แทนพระสันตะปาปาโดยแยกออกมาจากมิสซังสยามตะวันออก มีศูนย์การบริหารที่โบสถ์นักบุญอันนา หนองแสง เมื่อสยามเสียดินแดนทางฝั่งซ้ายแม่น้ำโขงแก่จักรวรรดิฝรั่งเศส มิสซังลาวจึงถูกแบ่งออกเป็น 3 มิสซัง โดยส่วนภาคอีสานของสยามยังเป็นมิสซังลาว ในปี ค.ศ. 1950 มิสซังลาวได้เปลี่ยนชื่อเป็นมิสซังท่าแร่ และมิสซังท่าแร่-หนองแสงในปี ค.ศ. 1960 ตามลำดับ
สมเด็จพระสันตะปาปาปอลที่ 6 ทรงยกสถานะมิสซังท่าแร่-หนองแสงขึ้นเป็นอัครมุขมณฑลในปี ค.ศ. 1965 ทำให้ประมุขมีสมณศักดิ์เป็นอัครมุขนายก แต่ทางราชการไทยยังคงเรียกว่าเขตมิสซังท่าแร่-หนองแสง
ปัจจุบัน (ค.ศ. 2015) เฉพาะในเขตบ้านท่าแร่ อำเภอเมืองสกลนคร มีจำนวนครัวเรือนทั้งสิ้น 2,574 ครัวเรือน ประชากรรวมทั้งสิ้น 13,154 คน กระจายอยู่ใน 8 หมู่บ้าน 2 ตำบล ซึ่งทุกคนนับถือศาสนาคริสต์โรมันคาทอลิกทั้งหมด นับเป็นชุมชนชาวโรมันคาทอลิกที่ใหญ่ที่สุดในประเทศไทย และในช่วงเทศกาลคริสต์มาสของทุกปี นับตั้งแต่ปี ค.ศ. 1982 เป็นต้นมา จะมีประเพณีแห่ดาวคริสต์มาสที่ประดับด้วยหลอดไฟสีสันต่าง ๆ มีความสวยงาม ไปตามชุมชน นับเป็นสถานที่เดียวในโลกอีกด้วยที่มีประเพณีเช่นนี้
นับตั้งแต่ตั้งเป็นมิสซังลาว มีมุขนายกประมุขมิสซังดังนี้
สถิติมิสซังโรมันคาทอลิกกรุงเทพฯ ตั้งแต่ปี พ.ศ. 2554 มีดังนี้
เค็ง ทะกะกุระ
เค็ง ทะกะกุระ () มีชื่อจริงว่า โกอิชิ โอะดะ () เป็นนักแสดงชาวญี่ปุ่นจากเมืองฟุกุโอะกะ มีชื่อเสียงจากบทบาทยากูซ่า ในภาพยนตร์แกงสเตอร์จำนวนมาก
ทะกะกุระจบการศึกษาจากมหาวิทยาลัยเมจิ ในโตเกียว เริ่มเข้าสู่วงการจากการคัดตัวนักแสดงของบริษัทโทเอ โดยเริ่มแสดงภาพยนตร์แกงสเตอร์ตั้งแต่ปี 1956 เริ่มมีชื่อเสียงจากภาพยนตร์เรื่อง "Abashiri Bangaichi" (A Man from Abashiri Prison) ในปี 1965 ซึ่งเป็นภาพยนตร์ยากูซ่าเรื่องแรกที่มีชื่อเสียงในวงกว้าง และมีการสร้างภาพยนตร์แนวนี้สืบมาอีกหลายสิบเรื่อง เขาแสดงภาพยนตร์ให้กับโตเอ มากกว่า 180 เรื่อง
ทะกะกุระเริ่มมีชื่อเสียงในระดับนานาชาติจากการแสดงภาพยนตร์เรื่อง "Too Late the Hero" (1970) คู่กับไมเคิล เคนและเฮนรี ฟอนดา ภาพยนตร์ที่สร้างชื่อเสียงที่สุด คือเรื่อง "The Yakuza" ในปี 1975 ของซิดนีย์ พอลแลค คู่กับโรเบิร์ต มิทซัม และ "Black Rain" ในปี 1989 ของริดลีย์ สกอตต์ คู่กับไมเคิล ดักลาส และแอนดี การ์เซีย
ภาพยนตร์เรื่องหนึ่งของทะกะกุระเป็นภาพยนตร์ต้นทุนต่ำของจาง อี้โหมว ในปี ค.ศ. 2005 เรื่อง "Riding Alone for Thousands of Miles"
เซอร์ไวเวอร์ซีรีส์ (1988)
เซอร์ไวเวอร์ซีรีส์ (1988) เป็นรายการ เพย์-เพอร์-วิว ของ WWF จัดในวันที่ 24 พฤศจิกายน พ.ศ. 2531 ณ Richfield Coliseum Richfield, Ohio สหรัฐอเมริกา โดยมีจำนวนผู้เข้าชมในสนามทั้งสิ้น 13,500 คน โดยมีนักมวยปล้ำจากสมาคมของ WWF
โรงเรียนหนองจอกพิทยานุสสรณ์มัธยม
โรงเรียนหนองจอกพิทยานุสสรณ์มัธยม เป็นโรงเรียนตั้งอยู่ในกรุงเทพมหานคร
ก่อตั้งเมื่อปี พ.ศ. 2468 นับเป็นโรงเรียนเอกชนแห่งแรกในเขตหนองจอกที่เปิดสอนระดับมัธยมเมื่อแรกตั้งใช้ชื่อโรงเรียนหนองจอกพิทยาพูนแล้วมีการเปลี่ยนแปลงมาตามลำดับ โรงเรียนนูรุลอิสลาม โรงเรียนมัธยมศิริศิลป จนถึงเมื่อวันที่ 5 กรกฎาคม 2488 จึงเปลี่ยนชื่อมาเป็นโรงเรียนหนองจอกพิทยานุสสรณ์และเมื่อวันที่ 8 กรกฎาคม 2534 ได้ขออนุญาตเพิ่มคำว่า มัธยมปัจจุบันจึงมีชื่อเต็มว่า โรงเรียนหนองจอกพิทยานุสสรณ์มัธยม
ตั้งอยู่เลขที่ 31/7 หมู่ 9 ถนนมิตรไมตรี แขวงหนองจอก เขตหนองจอก กรุงเทพมหานคร 10530
พิกัด
13.862726,100.85421
เป็นโรงเรียนเอกชนในสังกัดสำนักงานคณะกรรมการการ ศึกษาเอกชน กระทรวงศึกษาธิการ
เปิดสอนในระดับชั้นช่วงชั้นที่ 3 (ม.1-ม.3) และช่วงชั้นที่ 4 (ม.4-ม.6)
ความมุ่งหมายเดิมของผู้ก่อตั้งโรงเรียนเมื่อประมาณ 80 ปีมาแล้วนั้น ต้องการให้มี โรงเรียนในท้องที่เพื่อให้ลูกหลานได้มีโอกาสเล่าเรียนกันอย่างทั่วถึงทั้งด้านศาสนาและวิชาสามัญ ซึ่งนโยบายนี้โรงเรียนยังสืบสานต่อมาจนถึงปัจจุบัน ถือว่านักเรียนทุกคนเป็นดั่งลูกหลานจึงเอาใจใส่ดูแลอย่างใกล้ชิด ทั้งความประพฤติและการเรียน ฉะนั้นจะศึกษาต่อในระดับสูงขึ้นไป ก็สามารถแข่งขันกับสถานศึกษาอื่นได้ หรือจะไปประกอบอาชีพ ก็เป็นคนดี มีทั้งคุณธรรมและความรู้สร้างคุณภาพชีวิตที่ดีให้แก่ตนเองได้ เดิมทีนั้น โรงเรียนตั้งอยู่ริมคลองแสนแสบ มีอาคารเรียนเพียงหลังเดียว เป็นอาคารไม้เมื่อปี พ.ศ. 2522 จึงย้ายที่ตั้งจากริมคลองแสนแสบ ขึ้นมาทางทิศเหนือประมาณ 500 เมตร และก่อสร้างอาคารเรียนเป็นตึก 3 ชั้น 1 หลัง มีอาคารไม้ชั้นเดียวอีก 1 หลัง ปี พ.ศ. 2535 จึงรื้ออาคารไม้ออกแล้วปลูกอาคารเรียนเป็นตึก 3 ชั้นขึ้นแทนที่อาคารเรียนทั้งสองหลังนี้ คุณเกียรติ วัธนเวคิน ศิษย์เก่าของโรงเรียน เป็นผู้สร้างอุทิศให้โรงเรียนได้ขออนุญาตเปิดสอน ป.1 – ป.4 เพิ่มขึ้นจากเดิม เมื่อ พ.ศ. 2503 ดังนั้นโรงเรียนจึงเปิดสอนทั้งระดับประถม และมัธยม คือ ป.1 - ม.6 แต่เนื่องจากความจำเป็นบางประการที่ไม่อาจดำรงอยู่ได้จึงได้โอนระดับประถมไปให้กรุงเทพมหานครเป็นผู้ดำเนินการเมื่อปีพ.ศ. 2519 เมื่อโอนกิจการไปแล้ว กรุงเทพมหานครยังคงใช้ชื่อเดิมว่าโรงเรียนหนองจอกพิทยานุสรณ์เมื่อปี พ.ศ. 2525 โรงเรียนมีการเปลี่ยนแปลงที่สำคัญอีกครั้งหนึ่ง คือการโอน โรงเรียนเข้าเป็นของมูลนิธิมัสยิดอัลฮุดา และยังคงสถานภาพถึงปัจจุบัน ปัจจุบันโรงเรียนหนองจอกพิทยานุสสรณ์มัธยม จัดการศึกษาสายสามัญศึกษาตั้งแต่ระดับชั้นมัธยมศึกษาปีที่ 1 – มัธยมศึกษาปีที่ 6 โดยมีนายวรวีร์ มะกูดี เป็นผู้รับใบอนุญาต นางฟารีดะห์ เอี่ยมอิทธิพล เป็นผู้จัดการและครูใหญ่
รายชื่อครูใหญ่ตั้งแต่ 2488- ปัจจุบัน
โรงเรียนหนองจอกพิทยานุสสรณ์มัธยม
ประจำปีการศึกษา 2549
1 นายวัฒนา มะกูดี 2488-2498
2 นายยิ้ม บุญยัง 2498-2499
3 นายศิริ สมสุขเจริญ 2500-2501
4 นายทินกร ชูศรีทอง 2501-2503 
5 นายโสบิน จงเรืองศรี 2504(ม.ค.2504-30 มิ.ย.2504)
6 นายประวัติ ซากีรี 2504(30มิ.ย.2504-1 ก.ย.2504)
7 นายยุทธ รอดสวาท 1 ก.ย.2504 - 7 ก.ย. 2507
8 นายเกษม นิกาจารย์ 2507--2508
9 นายแก้ว พ่วงคง 2508-2511
10 นายประสาน เดชะวิบูลย์ 2511--2519
11 นางฟารีดะห์ เอี่ยมอิทธิพล 2519- 2549
12 นายประสาน เดชะวิบูลย์ 2549 - 2558
13 นายสุวินัย สมันเลาะ 2558 - ปัจจุบัน
 นายวุฒิชัย นิซู
พิจิตร (แก้ความกำกวม)
พิจิตร อาจหมายถึง
วิคตอรี่ โรด (2011)
วิคตอรี่ โรด 2011 () เป็นรายการ เพย์-เพอร์-วิว ของ โทเทิล นอนสต็อป แอคชั่น เรสต์ลิง (TNA) จัดในวันที่ 13 มีนาคม พ.ศ. 2554 ณ TNA Impact! Zone Orlando, Florida สหรัฐอเมริกา โดยมีนักมวยปล้ำจากสมาคมของ โทเทิล นอนสต็อป แอคชั่น เรสต์ลิง
สำหรับปรเทศไทย ศึกวิคตอรี่ โรด 2011 มีออกอากาศทาง ไลฟ์ ทีวี ช่อง สปอร์ต พลัส ในวันอาทิตย์ที่ 10 เมษายน 2011 เวลา 20.30 - 23.00 น. และ ออกอากาศรีรันในวันและเวลาเดี่ยวกันตลอดเดือนเมษายน
เทอด เทศประทีป
รองศาสตราจารย์ นายสัตวแพทย์ ดร.เทอด เทศประทีป อดีตอธิการบดีมหาวิทยาลัยแม่ฟ้าหลวง และอดีตคณบดีคนแรกของคณะสัตวแพทยศาสตร์ มหาวิทยาลัยเชียงใหม่
เทอด เทศประทีป สำเร็จการศึกษาสัตวแพทย์ศาสตรบัณฑิต จากมหาวิทยาลัยเกษตรศาสตร์ ในปี พ.ศ. 2510 ต่อมาปี พ.ศ. 2513 สำเร็จการศึกษาประกาศนียบัตรวิชาชีพชั้นสูง จาก the Royal Veterinary College, Stockholm, Sweden (P.G.Dilploma in Veterinary Pathology) และในปี พ.ศ. 2516 สำเร็จการศึกษาดุษฎีบัณฑิต ทางด้านพยาธิวิทยาการสัตวแพทย์ (Veterinary Pathology) College of Veterinary Medicine, Hannover, Germany และในปี พ.ศ. 2559 ได้รับปริญญาปรัชญาดุษฎีบัณฑิตกิตติมศักดิ์ สาขาสัตวแพทยศาสตร์ มหาวิทยาลัยเชียงใหม่
เทอด เทศประทีป เริ่มรับราชการครั้งแรก สังกัดคณะสัตวแพทยศาสตร์ จุฬาลงกรณ์มหาวิทยาลัย ในตำแหน่งอาจารย์ เมื่อปี พ.ศ. 2510 และได้รับแต่งตั้งเป็นผู้ช่วยศาสตราจารย์ ในปี พ.ศ. 2518 และเป็นรองศาสตราจารย์ ในปี พ.ศ. 2528
ในด้านการบริหารสถาบันอุดมศึกษา เขาเคยเป็นผู้อำนวยการโครงการจัดตั้งคณะสัตวแพทยศาสตร์ มหาวิทยาลัยเชียงใหม่ ในปี พ.ศ. 2536 และเป็นคณบดีคนแรก ในปี พ.ศ. 2537 ถึงปี พ.ศ. 2544 ต่อมาจึงโอนย้ายมาสังกัดมหาวิทยาลัยแม่ฟ้าหลวง และดำรงตำแหน่งรองอธิการบดี จนกระทั่งในปี พ.ศ. 2552 ได้รับแต่งตั้งเป็นอธิการบดีมหาวิทยาลัยแม่ฟ้าหลวง
ในปี พ.ศ. 2554 – ปัจจุบัน เป็นที่ปรึกษาอธิการบดีมหาวิทยาลัยแม่ฟ้าหลวง
ปี พ.ศ. 2511 ในขณะที่เป็นอาจารย์คณะสัตวแพทยศาสตร์ จุฬาลงกรณ์มหาวิทยาลัย ได้เข้าร่วมถวายงานแด่พระบาทสมเด็จพระเจ้าอยู่หัวฯ ร่วมกับ ศาสตราจารย์ หม่อมราชวงศ์ชนาญวัตร เทวกุล นายแพทย์ อุทัย รัตนิน และ น.สพ.ดร.ประจักษ์ พุ่มวิเศษ ในการดูแลรักษาโรคตาอักเสบของพระเศวตสุรคชาธาร ซึ่งเป็นขช้างทรงคู่พระบารมีฯ เป็นระยะเวลารวม 40 วัน ณ พระราชวังไกลกังวล อำเภอหัวหิน จังหวัดประจวบคีรีขันธ์
ในช่วงระหว่างปี พ.ศ. 2525 - 2527 ได้ถวายงานในการชันสูตรซากช้างในพระบรมมหาราชวังที่ป่วยตายจากหลายสาเหตุอย่างต่อเนื่อง จึงได้รับพระมหากรุณาธิคุณพระราชทานเครื่องราชอิสริยาภรณ์ เหรียญรัตนาภรณ์ ชั้นที่ 5
ในช่วงระหว่างดำรงตำแหน่งคณบดีคณะสัตวแพทยศาสตร์ มหาวิทยาลัยเชียงใหม่ ในปี พ.ศ. 2542 ได้รับแต่งตั้งให้เป็นประธานคณะทำงานฝ่ายสัตวแพทย์เพื่อดำเนินการผ่าตัดรักษาเท้าของช้างโม่ตาลาซึ่งได้รับอุบัติเหตุจากการเหยียบกับระเบิดในเขตชายแดนประเทศพม่าและได้รับการรักษาที่ศูนย์อนุรักษ์ช้างไทย อำเภอห้างฉัตร จังหวัดลำปาง ซึ่งเป็นกรณีตัวอย่างด้าน animal welfare ที่ทั่วโลกให้ความสนใจและเป็นรายแรกของโลกที่ได้รับการผ่าตัดเป็นผลสำเร็จ ขณะนี้ช้างโม่ตาลาได้มีชีวิตความเป็นอยู่อย่างปกติในศูนย์อนุรักษ์ช้างไทยและได้รับการใส่ขาเทียมโดยมูลนิธิขาเทียมในสมเด็จพระศรีนครินทราบรมราชชนนี (รองศาสตราจารย์ นายแพทย์ เทอดชัย ชีวเกตุ ผู้ได้รับรางวัลแมกไซไซสาขาการบริการสาธารณะ ปี ค.ศ.2008 เป็นผู้ประดิษฐ์ขาเทียม)
ปี พ.ศ. 2537 – 2544 เป็นผู้นำในการดำเนินการจัดตั้งคณะสัตว-แพทยศาสตร์ มหาวิทยาลัยเชียงใหม่ และเป็นคณบดีผู้ก่อตั้งคณะสัตวแพทยศาสตร์ มหาวิทยาลัยเชียงใหม่
ปี 2544 ได้รับการคัดเลือกโดย สัตวแพทยสมาคมแห่งประเทศไทยในพระบรมราชูปถัมภ์ ให้เป็น “สัตวแพทย์ตัวอย่างของประเทศประจำปี 2544 สายงานเผยแพร่วิชาชีพและบริการสังคม”
ปี 2556 ได้รับรางวัลศิษย์เก่าดีเด่นประจำปี พ.ศ. 2556 จากสมาคมนิสิตเก่าคณะสัตวแพทย์ศาสตร์ จุฬาลงกรณ์มหาวิทยาลัย “สาขาสัตวแพทย์อาวุโสดีเด่น”
ปี 2559 ได้รับพระราชทานปริญญาดุษฎีบัณฑิตกิตติมศักดิ์ สาขาสัตวแพทย์ศาสตร์จากมหาวิทยาลัยเชียงใหม่
ท่าอากาศยานนานาชาติเฉิงตูซวงหลิว
ท่าอากาศยานนานาชาติเฉิงตูซวงหลิว () เป็นท่าอากาศยานขนาดใหญ่ ตั้งอยู่ในเมืองเฉิงตู ประเทศจีน ตั้งอยู่ห่างจากตัวเมืองไปทางตะวันตกเฉียงใต้ประมาณ 16 กิโลเมตร ในเขตซวงหลิว
ในปี 2552 ท่าอากาศยานแห่งนี้ได้กลายเป็นท่าอากาศยานที่วุ่นวายที่สุดในภาคตะวันตกของจีน มีผู้โดยสารมาใช้บริการทั้งสิ้นกว่า 22,637,762 คน
เมื่อวันที่ 12 พฤษภาคม 2551 ท่าอากาศยานต้องปิดทำการชั่วคราว เนื่องจากเกิดเหตุแผ่นดินไหวในมณฑลเสฉวน พ.ศ. 2551
ในอนาคต ได้มีแผนการก่อสร้างท่าอากาศยานแห่งใหม่ที่เขตจินถัง ซึ่งจะประกอบด้วยรันเวย์ 5 รันเวย์ และเมื่อสร้างเสร็จแล้ว จะช่วยย่นเวลาในการเดินทางจากตัวเมืองเฉิงตูได้ 30 นาที
เทศกาลมหาพรต
เทศกาลมหาพรต (คาทอลิก) หรือเทศกาลเข้าสู่ธรรม (โปรเตสแตนต์) (; แปลว่า ที่สี่สิบ) เป็นหนึ่งในเทศกาลสำคัญของศาสนาคริสต์ เริ่มต้นจากวันพุธรับเถ้าและสิ้นสุดวันอีสเตอร์ รวม 40 วัน โดยเทศกาลนี้มีไว้เพื่อระลึกถึงพระทรมานและการคืนพระชนม์ของพระเยซูคริสต์ โดยกิจที่คริสต์ศาสนิกชนปฏิบัติในช่วงนี้คือการอธิษฐาน การบริจาคสิ่งของ การอดอาหาร และการไม่ฟุ่มเฟือย
ทั้งนี้ระยะเวลา 40 วันมีความสำคัญเนื่องจากเรื่องราวในคัมภีร์ไบเบิลมีความเกี่ยวข้องกับตัวเลข 40 ไม่ว่าจะเป็น การบำเพ็ญเพียรอดอาหารของพระเยซูเป็นเวลา 40 วัน โมเสสอยู่บนเขากับพระเจ้า 40 วัน เกิดน้ำท่วมโลกในสมัยโนอาห์ 40 วัน และการอพยพของชาวยิวเข้าสู่ดินแดนแห่งพันธสัญญาก็ใช้เวลายาวนานถึง 40 ปี อย่างไรก็ดีเมื่อนับวันจริง ๆ แล้วจะเป็น 46 วัน เนื่องจากชาวคริสต์จะไม่จำศีลอดอาหารในวันอาทิตย์ จึงเหลือเพียง 36 วันและต้องเพิ่มวันจำศีลอีก 4 วันให้ครบ 40 วัน เทศกาลมหาพรตจึงเลื่อนมาเริ่มในวันพุธ (วันพุธรับเถ้า) ต่างกับเทศกาลอื่น ๆ ที่เริ่มจากวันอาทิตย์แรกธรรมเนียมนี้ปฏิบัติกันในเฉพาะฝั่งศาสนาคริสต์ตะวันตก ส่วนในศาสนาคริสต์ตะวันออกจะเริ่มต้นวันจันทร์ เรียกว่า "วันจันทร์สะอาด" (Clean Monday)
ชาวคริสต์หมู่มากฉลองเทศกาลนี้ (เช่น โรมันคาทอลิก โปรเตสแตนต์ และแองกลิคัน) ขณะที่บางกลุ่มเริ่มให้ความสำคัญกับเทศกาลนี้มากขึ้น (เช่น คริสตจักรแบปทิสต์)
วันพุธก่อนวันอาทิตย์แรกของเทศกาลมหาพรต สัตบุรุษจะรับเถ้าเป็นการเริ่มต้นเทศกาลมหาพรต พิธีเสกและโรยเถ้า ตามปกติจะทำในพิธีมิสซา หลังอ่านพระวรสารและบทเทศน์ ซึ่งให้ความหมายว่า พระวจนะของพระเป็นเจ้าเป็นพลังสำคัญที่ปลุกเร้าจิตใจของคริสตชนให้สำนึกตน กลับใจ และใช้โทษบาปในเทศกาลมหาพรตนี้
เพื่อให้บรรลุวัตถุประสงค์ของการถ่อมตน ในเทศกาลนี้จึงมีการปฏิบัติต่าง ๆ ดังนี้:
ทั้งนี้ในระหว่างเทศกาลชาวคริสต์ควรสำรวมจดจ่อใจอยู่ที่พระเยซู สำนึกว่าตนเป็นคนบาป ตระหนักว่าต้องการให้พระเจ้าช่วยเหลือ กลับใจ สารภาพขอให้พระเจ้าอภัย และสร้างสัมพันธ์กับพระเจ้าใหม่ โดยตระหนักได้จากบทภาวนาของประธานของพิธีก่อนเริ่มเทศกาลที่เน้นย้ำคุณลักษณะดังกล่าว:
เมื่อครบ 40 วันเป็นวันฉลองพระเยซูคืนพระชนม์ เหมือนกับการอดทนลำบากในช่วงเทศกาล แต่เมื่อตอนท้ายจะมีการเฉลิมฉลองอย่างยิ่งใหญ่ (วันปัสกา) เฉกเช่นเดียวกับหลักความเชื่อที่ว่าพระเยซูถูกตรึงกางเขน ปฏิบัติอย่างต่ำต้อยที่สุด แต่พระองค์จะเสด็จมาใหม่ในพระสิริรุ่งโรจน์
เนื่องด้วยเทศกาลมหาพรตจะยึดวันปัสกา (อีสเตอร์) เป็นหลัก ทำให้วันที่เปลี่ยนแปลงทุก ๆ ปี
เอริก อาบีดาล
โซเดมาคอมกับกบ อ้บๆ เอาะ นักบอลที่เก่งที่สุดในโลก
เอริก อาบีดาล () เกิดเมื่อวันที่ 11 กันยายน ค.ศ. 1979และเสียชีวิตในวันที่ 15 มกราคม ค.ศ. 2016 สำหรับการเสียชีวิตเนื่องมาจากการที่เค้าไม่พอใจในกระปู้สีดำของเค้าเค้าจึงได้ทำการฆ่าตัวตาย เป็นนักฟุตบอลชาวฝรั่งเศสเชื้อสายมาร์ตีนิก ปัจจุบันเล่นในตำแหน่งกองหลังซ้ายหรือกลาง ในสโมสรฟุตบอลบาร์เซโลนา และฟุตบอลทีมชาติฝรั่งเศส
15 มีนาคม ค.ศ. 2011 อาบีดาลได้รับการตรวจพบเนื้องอกในตับ และเข้ารับการผ่าตัดในวันที่ 17 มีนาคม ปีเดียวกัน เขากลับลงสนามทันช่วยทีมบาร์เซโลนาคว้าแชมป์ลาลีกา และยูฟ่าแชมป์เปี้ยนลีก โดยในนัดชิงชนะเลิศเมื่อวันที่ 28 พฤษภาคม อบิดัลได้รับเกียรติเป็นผู้ชูถ้วยชนะเลิศเป็นคนแรกของทีมอีกด้วย
ฮาวเวิร์ด เวบบ์
ฮาวเวิร์ด เมลตัน เวบบ์ () เกิดเมื่อวันที่ 14 กรกฎาคม ค.ศ. 1971 เป็นผู้ตัดสินฟุตบอลชาวอังกฤษ ทำหน้าที่ในฟุตบอลพรีเมียร์ลีก และอยู่ในรายชื่อผู้ตัดสินของฟีฟ่า ตั้งแต่ปี ค.ศ. 2005
เวบบ์ถือเป็นหนึ่งในผู้ตัดสินระดับต้นตลอดกาล ของสหพันธ์ประวัติศาสตร์และสถิติฟุตบอลนานาชาติ และเขายังตัดสินฟุตบอลนัดตัดสินทั้งยูฟ่าแชมเปียนส์ลีกและฟุตบอลโลก และเป็นคนแรกที่เป็นผู้ตัดสินในนัดสำคัญนี้ในปีเดียวกัน
ภิชาภัช มหาทิตยากุล
ภิชาภัช มหาทิตยากุล ชื่อเดิม พรรณชนิดา ศรีสำราญ หรือ แพง นักแสดงสาวสังกัดกลุ่มเพาเวอร์ทรีของสถานีโทรทัศน์ไทยทีวีสีช่อง 3 ซึ่งส่วนใหญ่แพงจะได้รับบทเป็นนางร้ายอยู่เสมอ และด้วยรูปร่างที่สูงเพรียวของแพง ก็ทำให้แพงไม่เพียงแต่รับงานแสดงเท่านั้น แต่เธอยังรับงานเดินแบบและถ่ายแบบอีกด้วย 
| rowspan = "1" | 2560 || "สงครามเพลง" || ทอแสง
การช่วยเหลือด้านมนุษยธรรมต่อเหตุแผ่นดินไหวและคลื่นสึนามิในโทโฮกุ พ.ศ. 2554
จากแผ่นดินไหวและคลื่นสึนามิในโทโฮกุ พ.ศ. 2554 ทำให้ประเทศญี่ปุ่นได้รับข้อความแสดงความเสียใจและได้รับการเสนอความช่วยเหลือจากผู้นำต่างประเทศ ตามที่กระทรวงต่างประเทศญี่ปุ่นเมื่อวันที่ 15 มีนาคม พ.ศ. 2554 โดยมี 116 ประเทศ และ 28 องค์กรระหว่างประเทศได้เสนอความช่วยเหลือไปยังประเทศญี่ปุ่น ซึ่งบทความนี้เป็นรายชื่อของการตอบสนองด้านการช่วยเหลือการกุศลและด้านมนุษยธรรมสำหรับภัยจากธรรมชาติ จากภาครัฐบาลและองค์การสาธารณประโยชน์ โดยในเดือนมีนาคม พ.ศ. 2555 ได้มีการบริจาคเงินไปยังพื้นที่ประสบภัยพิบัติรวม 520 พันล้านเยน และผู้คน 930,000 รายได้รับความช่วยเหลือในความพยายามที่จะกู้คืนจากภัยพิบัติ
ทางประเทศญี่ปุ่นได้ขอทีมช่วยเหลือจากออสเตรเลีย นิวซีแลนด์ เกาหลีใต้ สหราชอาณาจักร และสหรัฐอเมริกา และได้ขอร้องผ่านทางองค์การสำรวจอวกาศญี่ปุ่นให้มีการเคลื่อนไหวด้านกฎบัตรระหว่างประเทศในพื้นที่และภัยพิบัติครั้งใหญ่ ให้ดาวเทียมได้แสดงความหลากหลายของพื้นที่ที่ได้รับผลกระทบ พร้อมใช้งานร่วมกันกับการกู้ภัยและองค์กรให้ความช่วยเหลือ
หลอ ฮุยกวง
หลอ ฮุยกวง (จีนตัวเต็ม: 盧惠光; จีนตัวย่อ: 卢惠光; พินอิน: "Low Wai-kwong, Low Houi Kang") หรือในชื่อภาษาอังกฤษว่า เคน โล (Ken Lo) หรือ เคนเนธ โล (Kenneth Lo) เป็นนักแสดงฮ่องกงในบทตัวประกอบชื่อดัง
หลอ ฮุยกวง แท้ที่จริงมิใช่ชาวจีนหรือชาวฮ่องกง แต่เป็นชาวไทยเชื้อสายจีนและมีเชื้อสายเขมร มีชื่อจริงว่า วิโรจน์ แซ่โล้ เกิดเมื่อวันที่ 17 มีนาคม พ.ศ. 2502 ที่จังหวัดสตึงแตรง ประเทศกัมพูชา ต่อมาเมื่ออายุได้ 15 ปีได้อพยพมาอาศัยอยู่ที่จังหวัดอุดรธานี ในประเทศไทย จนกระทั่งอายุได้ 20 ปี ได้เดินทางไปทำงานที่ประเทศฝรั่งเศสตามพี่ชาย แต่แม่เป็นห่วง เลยไปเผชิญโชคที่ฮ่องกงแทน เขาทำงานหลายอย่างตั้งแต่เป็นมัคคุเทศน์นำคนไทยที่ไปเที่ยวฮ่องกง, เป็นนักมวย หรือกระทั่งเป็นพนักงานรักษาความปลอดภัยในบาร์ จนกระทั่งได้พบกับเฉินหลง นักแสดงแอ๊คชั่นระดับซูเปอร์สตาร์ของฮ่องกงที่มาเที่ยวที่บาร์แห่งนั้น และได้รับชักชวนให้เป็นบอดี้การ์ดส่วนตัวและกลายเป็นหนึ่งในทีมงานสตั๊นแมนของเฉินหลงที่ทำงานทั้งหน้าฉากและหลังฉาก จนเป็นเพื่อนสนิทตลอดระยะเวลานานยาวถึง 30 ปี ถูกเรียกว่าเป็นมือขวาของเฉินหลง แม้แต่ลูกชายของตัวเขาเอง ก็ยังตั้งชื่อให้ว่า แจ็คกี้ ซึ่งเป็นชื่อภาษาอังกฤษของเฉินหลง
หลอ ฮุยกวง มีบทบาทที่เป็นที่จดจำกันเป็นอย่างดีจากภาพยนตร์เรื่อง "ไอ้หนุ่มหมัดเมา 2" (The Legend of Drunken Master) เมื่อปี ค.ศ. 1994 ที่ลีลาการเตะอันสุดยอดของเขา ในการต่อสู้กับ เฉินหลง ที่รับบทเป็นหวง เฟยหงในเรื่อง ถูกยกย่องให้เป็นฉากต่อสู้ยอดเยี่ยมที่สุดตลอดกาล ฉากหนึ่งแห่งโลกภาพยนตร์ ซึ่ง โรเจอร์ อีเบิร์ต นักวิจารณ์ภาพยนตร์ชื่อดังชาวอเมริกันถึงกับยกย่อง นักแสดงทั้งสองในฉากต่อสู้ยาวนานเกิน 20 นาทีในเรื่องกล่าวว่าเป็นหนึ่งในตัวอย่างที่แสดงให้เห็นว่าฉากต่อสู้และการออกแบบคิวบู๊ในภาพยนตร์เรื่องนี้สามารถทำได้อย่างยอดเยี่ยมมาก
จากนั้น หลอ ฮุยกวง ก็ได้โอกาสแสดงในบทประกอบจากภาพยนตร์ฮ่องกงเรื่องต่าง ๆ ในบทบู๊แอ๊คชั่น จนกระทั่งได้มีโอกาสแสดงในภาพยนตร์ฮอลลีวู้ดเรื่อง "Rush Hour" รวมทั้งได้แสดงร่วมกับ สตีเว่น ซีกัล และยังเป็นผู้ชักชวน โดโด้-ยุทธพิชัย ชาญเลขา นักแสดงชาวไทยที่มีศิลปะป้องกันตัวแบบเทควันโด ให้ร่วมแสดงในภาพยนตร์ของเฉินหลง เรื่อง "ใหญ่เต็มฟัด" (Who Am I ?) เมื่อปี ค.ศ. 1998 และเรื่องอื่นๆต่อมาอีกด้วย
แอนโทรโปซีน
แอนโทรโปซีน () เป็นชื่อที่ใช้เรียกสมัย (Epoch) ทางธรณีวิทยาอย่างไม่เป็นทางการ ซึ่งหมายถึงระยะช่วงเวลาไม่นานมานี้ ที่การดำรงอยู่และพฤติกรรมของมนุษย์ ทำให้เกิดผลกระทบต่อระบบนิเวศของโลกอย่างมีนัยสำคัญ ชื่อนี้เคยถูกเสนอเข้าพิจารณาเป็นชื่อหน่วยทางธรณีกาลในที่ประชุมสมาคมธรณีวิทยาแห่งลอนดอนในปี 2008 ปัจจุบันยังไม่ได้ประกาศใช้อย่างเป็นทางการ แต่ได้การยอมรับจากนักธรณีวิทยาเป็นจำนวนมาก
ชื่อ แอนโทรโปซีน ได้รับการบัญญัติโดยพอล ครุตเซอร์ นักฟิสิกส์เคมีชาวเนเธอร์แลนด์ ระหว่างการบรรยายทางวิชาการครั้งหนึ่งในปี 2000 โดยเทียบเคียงมาจากชื่อ "สมัยโฮโลซีน" มาจากคำว่า "anthropo-" (แปลว่า มนุษย์) และ "-cene" (แปลว่า ใหม่)
สมัยแอนโทรโปซีน ยังไม่ได้รับการบัญญัติวันเริ่มต้นอย่างแน่นอน นักธรณีวิทยาบางส่วนเสนอให้นับตั้งแต่การเริ่มต้นการปฏิวัติอุตสาหกรรม ในช่วงต้นคริสต์ศตวรรษที่ 18 ในขณะที่บางส่วนเสนอว่าเนื่องจากการกระทำของมนุษย์ที่มีผลต่อการเปลี่ยนแปลงสภาพภูมิอากาศ และการสูญพันธุ์ของสัตว์ป่า สามารถนับย้อนไปได้ถึง 14,000 ถึง 15,000 ปี สมัยแอนโทรโปซีนจึงควรนับย้อนไปประมาณหลายพันปีก่อนหน้านี้
เซอร์ไวเวอร์ซีรีส์ (2009)
เซอร์ไวเวอร์ซีรีส์ (2009) () เป็นรายการมวยปล้ำของดับเบิลยูดับเบิลยูอี จัดขึ้นเมื่อวันที่ 22 พฤศจิกายน 2552 ที่ Verizon Center Washington, D.C.
ไนท์ออฟแชมเปียนส์ (2008)
ไนท์ออฟแชมเปียนส์ (2008) () เป็นรายการมวยปล้ำแบบ PPV จาก เวิลด์เรสต์ลิงเอ็นเตอร์เทนเมนต์ ซึ่งจัดขึ้นในวันที่ 29 มิถุนายน ค.ศ. 2008 ที่ American Airlines Center ใน เมือง Dallas, Texas โดยศึกนี้จะให้มีการชิงเข็มขัดแชมป์ 7 คู่ ทั้งหมด 7 เส้น
มุมประกอบสองมุมฉาก
มุมประกอบสองมุมฉาก หมายถึงมุมคู่หนึ่งที่มีขนาดรวมกันเท่ากับ 180 องศา มุมดังกล่าวไม่จำเป็นต้องมีด้านประกอบร่วมกัน แต่ถ้ามุมทั้งสองมีด้านประกอบร่วมกันหนึ่งด้าน (มุมอยู่ติดกัน นั่นคือมีจุดยอดเดียวกัน) ด้านที่ไม่ประกอบร่วมกันจะวางตัวเป็นเส้นตรง มุมประกอบเพิ่มของมุมขนาด "x" องศาคือมุมขนาด 180 − "x" องศา ตัวอย่างเช่น มุมประกอบเพิ่มของมุมขนาด 135 องศาคือมุมขนาด 45 องศา เป็นต้น มุมประกอบสองมุมฉากไม่จำเป็นต้องอยู่บนเส้นตรงเดียวกัน สามารถอยู่ที่ใดก็ได้ ตัวอย่างเช่น มุมภายในที่อยู่ติดกันของรูปสี่เหลี่ยมด้านขนานเป็นมุมประกอบสองมุมฉาก
ฟังก์ชันไซน์ของแต่ละมุมของมุมประกอบสองมุมฉากจะเท่ากันเสมอ ส่วนฟังก์ชันโคไซน์และฟังก์ชันแทนเจนต์ (ยกเว้นค่าไม่นิยาม) จะเท่ากันในขนาดแต่มีเครื่องหมายตรงข้าม
ปลาอินซีเน็ตหางเหลือง
ปลาอินซีเน็ตหางเหลือง หรือ ปลาหงส์หางเหลือง ปลาน้ำจืดชนิดหนึ่ง มีชื่อวิทยาศาสตร์ว่า "Semaprochilodus kneri" ในวงศ์ปลาอินซีเน็ต (Prochilodontidae)
มีรูปร่างทั่วไปคล้ายกับปลาในสกุล "Semaprochilodus" ชนิดอื่น ๆ หรือชนิด "S. taeniurus" แต่ว่ามีรูปร่างที่เรียวยาวกว่า ขอบตาเป็นวงกลมสีแดง ครีบหางมีแถบสีดำที่หนาและเป็นเส้นตรงกว่าบนพื้นสีเหลือง
มีขนาดโตเต็มที่ได้ 28 เซนติเมตร อาศัยอยู่เป็นฝูงในแม่น้ำริโอเนโกรและแม่น้ำโอริโนโค ในประเทศโคลัมเบีย
ปลาอินซีเน็ตหางเหลืองเป็นปลาที่นิยมเลี้ยงเป็นปลาสวยงามเช่นเดียวกับปลาชนิดอื่นในวงศ์นี้อีกหลายชนิด แต่ทว่าในประเทศไทยจัดว่าเป็นปลาที่หาได้ยาก และมีราคาแพง
วันไนท์สแตนด์ (2008)
วันไนท์สแตนด์ (2008) () เป็นรายการมวยปล้ำแบบ PPV จาก เวิลด์เรสต์ลิงเอ็นเตอร์เทนเมนต์ ซึ่งจัดขึ้นในวันที่1 มิถุนายน ค.ศ. 2008 ที่ San Diego Sports Arena ใน เมืองSan Diego, California โดยศึกนี้จะให้มีแมทช์การปล้ำ 7 คู่ และมีการชิงแชมป์ทั้งหมด 2 เส้น
โชติทิวัตถ์ ผลรัศมี
โชติทิวัตถ์ ผลรัศมี (19 มีนาคม พ.ศ. 2541 - ) ชื่อเล่น ทิว เป็นชาว ต.ดงพยุง อ.ดอนจาน จ.กาฬสินธุ์ จบการศึกษาระดับประถมศึกษาที่โรงเรียนบ้านดงพยุงสงเคราะห์ และกำลังศึกษาในระดับมัธยมศึกษาตอนต้นที่ โรงเรียนเมืองกาฬสินธุ์ ทิว โชติทิวัตถ์ ผลรัศมี เริ่มต้นชีวิตการแสดงจากภาพยนตร์เรื่อง ครูบ้านนอก บ้านหนองฮีใหญ่ ในปี 2553 รับบท ด.ช.ปัญญา นักเรียนชั้น ป.4 เป็นตัวดำเนินเรื่องอีกคนหนึ่งของเรื่อง มีส่วนกับหลายๆฉากในเรื่อง ปีถัดมา ได้มีโอกาส รับบทพระเอกภาพยนตร์เป็นครั้งแรก โดยรับบท ปัญญา (อีกครั้ง) ในภาพยนตร์เรื่อง ปัญญา เรณู ในปี 2554 แสดงความสามารถอย่างโดดเด่นเกินวัย เข้าถึงอารมณ์ในทุกๆฉาก ถ่ายทอดอารมณ์ได้ดี ทั้งยังรับหน้าที่ร้องเพลงประกอบภาพยนตร์อีกด้วย กลับมาอีกครั้งในภาพยนตร์เรื่อง ปัญญา เรณู 2
! ปี พ.ศ. !! ชื่อเพลง !! เพลงประกอบ !!หมายเหตุ
สมัยโฮโลซีน
โฮโลซีน () เป็นสมัย (epoch) ทางธรณีวิทยา ที่เริ่มขึ้นหลังจากการสิ้นสุดของไพลสโตซีน (11,700 ปีก่อนปัจจุบัน ตามปีปฏิทิน) มาจนถึงปัจจุบัน สมัยโฮโลซีนเป็นส่วนหนึ่งของยุคควอเทอร์นารี โดยนับตั้งแต่ปลายยุคน้ำแข็งครั้งล่าสุด
ชื่อโฮโลซีน มาจากรากศัพท์ภาษากรีก ὅλος ("holos" แปลว่า ทั้งหมด) และ καινός ("kainos" แปลว่า ใหม่) ซึ่งแปลว่า "ใหม่ทั้งหมด" ได้รับการบัญญัติโดยสภาธรณีวิทยาสากล ในปี พ.ศ. 2428
การดำรงอยู่ของมนุษยชาติ สังคมเมืองทั้งหมด อยู่ในสมัยโฮโลซีน ซึ่งมีสภาพภูมิอากาศค่อนข้างคงที่ นักธรณีวิทยาในปัจจุบันเริ่มบัญญัติศัพท์ว่า แอนโทรโปซีน ซึ่งหมายถึงสมัยที่การกระทำของมนุษย์มีผลต่อการเปลี่ยนแปลงสภาพภูมิอากาศ และการสูญพันธุ์ของสัตว์ป่า โดยเริ่มนับตั้งแต่การปฏิวัติอุตสาหกรรม ในช่วงต้นคริสต์ศตวรรษที่ 18 มาจนถึงปัจจุบัน
วันพุธรับเถ้า
วันพุธรับเถ้า () เป็นวันสำคัญวันหนึ่งของศาสนาคริสต์ โดยเป็นวันเริ่มต้นของเทศกาลมหาพรต ซึ่งจะมีระยะเวลา 46 วันก่อนวันปัสกา แต่ละปีวันที่จะเปลี่ยนไปเพราะยึดตามวันปัสกาเป็นหลัก
ชื่อวันมาจากการที่บาทหลวงจะใช้นิ้วหัวแม่มือแตะเถ้าและทำเครื่องหมายกางเขนบนหน้าผากของชาวคริสต์ หรืออาจจะโรยเถ้าบนศีรษะ ซึ่งสื่อความหมายถึงความสุภาพถ่อมตนต่อพระเจ้า สำนึกถึงความต้อยต่ำของตนเอง เนื่องจากในสมัยพระคัมภีร์เถ้าเป็นสัญลักษณ์ของการไว้อาลัย
ชาวคริสต์เกือบทุกนิกายจะมีพิธีนี้ ทั้งคาทอลิก โปรเตสแตนต์ และแองกลิคัน
วันที่ของวันพุธรับเถ้าในแต่ละปี
ชัยวัฒน์ วิบูลย์สวัสดิ์
ชัยวัฒน์ วิบูลย์สวัสดิ์ เกิด 19 กันยายน พ.ศ. 2489 กรรมการในคณะกรรมการปฏิรูปประเทศด้านเศรษฐกิจ ในรัฐบาลพลเอก ประยุทธ์ จันทร์โอชา ประธานกรรมการตลาดหลักทรัพย์แห่งประเทศไทยคนที่ 16 อดีตรัฐมนตรีช่วยว่าการกระทรวงการคลัง (รักษาการรัฐมนตรีว่าการฯ) และอดีตผู้ว่าการธนาคารแห่งประเทศไทย
ชัยวัฒน์ วิบูลย์สวัสดิ์ หรือ ดร.ชัยวัฒน์ วิบูลย์สวัสดิ์ เรียนชั้นมัธยมต้นที่โรงเรียนเทพศิรินทร์ ท.ศ. 9020 และจบชั้นมัธยมศึกษาจากโรงเรียนเตรียมอุดมศึกษาโดยสอบได้คะแนนสูงเป็นอันดับ ที่ 3 ของประเทศแผนกวิทยาศาสตร์ ได้ทุนธนาคารแห่งประเทศไทยไปศึกษาต่อที่ประเทศสหรัฐอเมริกา, ศึกษาขั้นปริญญาตรีที่ Williams College, ศึกษาขั้นปริญญาเอกด้านเศรษฐศาสตร์ที่ M.I.T.
ดร.ชัยวัฒน์ วิบูลย์สวัสดิ์ ทำงานที่ธนาคารแห่งประเทศไทยรวม 25 ปี ได้เป็น ผู้ว่าการ ธนาคารแห่งประเทศไทย ระหว่างปี พ.ศ. 2540- พ.ศ. 2541 เคยดำรงตำแหน่งรัฐมนตรีว่าการกระทรวงการคลัง (รักษาการ) ในปี พ.ศ. 2539 และช่วยงานบริหารนโยบายเศรษฐกิจให้กับรัฐบาลหลายชุด
นอกจากนั้นยังทำงานด้านการเงินการธนาคาร ดำรงตำแหน่งประธานกรรมการบริหารของธนาคารกรุงไทย ( 2547-2553) และเป็นรองประธานคณะกรรมการกำกับหลักทรัพย์และตลาดหลักทรัพย์ ( 2549-2551)
ปัจจุบันดำรงตำแหน่ง ประธานคณะกรรมการเงินบริจาคเพื่อพัฒนาโรงเรียนเทพศิรินทร์
ในปี พ.ศ. 2557 ได้รับแต่งตั้งเป็นที่ปรึกษาประจำผู้ดำรงตำแหน่งในคณะรักษาความสงบแห่งชาติ (คสช.)
เป็นนักเขียนใช้นามปากกา “วินนี่ เดอะ ปุ๊” เขียนหนังสือสารคดีในแนวสาระบันเทิง มีผลงานมากกว่า 10 เล่ม เคยเป็นอุปนายกสมาคมนักเขียนแห่งประเทศไทย เป็นกรรมการตัดสินรางวัลวรรณกรรมเช่น ซีไรต์ นายอินทร์อะวอร์ด
สามารถ แก้วมีชัย
สามารถ แก้วมีชัย (9 กุมภาพันธ์ พ.ศ. 2494 -) อดีตรองประธานสภาผู้แทนราษฎร (ชุดที่ 23) และสมาชิกสภาผู้แทนราษฎร จังหวัดเชียงราย สังกัดพรรคเพื่อไทย
สามารถ แก้วมีชัย เกิดเมื่อวันที่ 9 กุมภาพันธ์ พ.ศ. 2494 จบการศึกษาชั้นมัธยมต้นจากโรงเรียนเชียงรายวิทยาคม ชั้นมัธยมปลายจากโรงเรียนสามเสนวิทยาลัย และปริญญาตรีรัฐศาสตร์ (เกียรตินิยมเรียนดี) สาขาวิชาการปกครอง จากมหาวิทยาลัยธรรมศาสตร์ (รุ่นที่ 22) เมื่อปี พ.ศ. 2517
สามารถ แก้วมีชัย เคยทำงานที่การเคหะแห่งชาติ ก่อนจะลาออกไปเป็นนักธุรกิจก่อนจะเข้ามาทำงานการเมืองท้องถิ่น เป็นสมาชิกสภาเทศบาลเมืองเชียงราย และได้รับเลือกเป็นสมาชิกสภาร่างรัฐธรรมนูญ พ.ศ. 2540 ต่อมาจึงได้เข้าร่วมกลุ่มของนายยงยุทธ ติยะไพรัช และได้รับเลือกตั้งเป็นสมาชิกสภาผู้แทนราษฎร จังหวัดเชียงราย สังกัดพรรคไทยรักไทย ในการเลือกตั้ง พ.ศ. 2544 และการเลือกตั้ง พ.ศ. 2550 สังกัดพรรคพลังประชาชน ต่อมาก็ได้ย้ายมาสังกัดพรรคเพื่อไทยพร้อมกันกับสมาชิกจากพรรคพลังประชาชนเดิม
สามารถ แก้วมีชัย เคยได้รับตำแหน่งทางการเมืองหลายตำแหน่ง อาทิ ที่ปรึกษารัฐมนตรีว่าการกระทรวงวัฒนธรรม ผู้ช่วยเลขานุการรัฐมนตรีว่าการกระทรวงคมนาคม โฆษกคณะทำงานพรรคร่วมรัฐบาล ต่อมาในปี พ.ศ. 2551 จึงได้รับการเลือกตั้งจากสมาชิกสภาผู้แทนราษฎร ให้ดำรงตำแหน่งรองประธานสภาผู้แทนราษฎร คนที่ 2 แทนนายสมศักดิ์ เกียรติสุรนนท์
แบคแลช (2008)
แบคแลช (2008) (อังกฤษ:Backlash (2008))) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 27 เมษายน ค.ศ. 2008 ณ 1st Mariner Arena ในBaltimore, Maryland ซึ่งเป็นรายการในลำดับรายการแบคแลช ครั้งที่ 10 โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 7 รายการด้วยกัน
จัดจ์เมนท์เดย์ (2008)
จัดจ์เมนท์เดย์ (2008) (อังกฤษ: Judgment Day (2008)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 18 พฤษภาคม ค.ศ. 2008 ณ Qwest Center Omaha ใน Omaha, Nebraska ซึ่งเป็นรายการในลำดับรายจัดจ์เมนท์เดย์ครั้งที่ 10 โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 7 รายการด้วยกัน